Leioa Kirol Elkartea - Wikipedia, entziklopedia askea.\n6Lehen taldea denboraldika\nLeioa Kirol Elkartea\n43°20′02″N 2°59′10″W / 43.33389°N 2.98611°W / 43.33389; -2.98611\nLeioa Kirol Elkartea Leioako futbol taldea da. 1925ean sortua, 2014tik aurrera Bigarren B mailan jokatzen du.\n1925 urtean sortu zuten Sociedad Deportiva Lejona izenarekin. Amberesen, 1920ko Udako Olinpiar Jokoetan, zilarrezko domina lortu zuen Espainiar selekzioan baziren bi jokalari aurrez Leioan arituak zirenak, Félix Sesumaga (Bartzelonan ari zena) eta Sabino Bilbao (Athleticekoa), biak ere Lamiako auzokoak. 1942 eta 1944 urteetan Valencia CF taldearekin lehen mailako Pichichi izan zen Edmundo Suárez "Mundo" ere Leioan jokaturikoa zen. Taldea hamarkada horietan Bizkaiko txapelketetan aritu zen baina diru arazoen erruz 1950ean desagertu egin zen. Talde honek kamiseta granate eta urdina erabiltzen zuen eta praka beltzak.\n1974an birsotu egin zuten Leioa Kirol Elkartea izenarekin. Bartzelonari eskutitza bidali zioten lagunta eskatuz et tale kataluniarrak bere ekipazio osoa bidali zien. Ibilbide guztia erregional maila desberdinetan egin ondoren 2008an hirugarren mailara igotzea lortu zuen eta 2014an Bigarren B mailara iritsi zen. Denboraldirik onena 2016-17 izan du, 5. postua lortu baitu, igoera play-offak jokatzetik puntu bakarrera geldituz.\nSarrienan 2017. urtean.\nDenboraldiak Bigarren B Mailan: 7\nDenboraldiak Hirugarren Mailan: 7\nEmaitzarik onena: 5.a (Bigarren B Maila, 2016-17 denboraldia)\n2004-05 5 Bizkaiko Ohorezko Maila 6.a\n2005-06 5 Bizkaiko Ohorezko Maila 13.a\n2006-07 5 Bizkaiko Ohorezko Maila 4.a\n2007-08 5 Bizkaiko Ohorezko Maila 1.a\n2009-10 4 Hirugarren Maila 16.a\n2010-11 4 Hirugarren Maila 9.a\n2011-12 4 Hirugarren Maila 8.a\n2012-13 4 Hirugarren Maila 4.a\n2013-14 4 Hirugarren Maila 1.a\n2014-15 3 Bigarren B maila 15.a 3. itzulia\n2015-16 3 Bigarren B maila 16.a\n2016-17 3 Bigarren B Maila 5.a\n2017-18 3 Bigarren B maila 10.a 2. itzulia\n2018-19 3 Bigarren B maila 7.a\n2019-20 3 Bigarren B maila 15.a 1. itzulia\n2020-21 3 Bigarren B maila 11.a/8.a 1. itzulia\n2021-22 5 3. maila RFEF 9.a 1. itzulia\nEspainiako futbol ligako hirugarren maila (1): 2014.\nLeioako Emakumeak[aldatu | aldatu iturburu kodea]\nLeioak emakumezkoen taldea eratu zuen 2000 urtean Sondika KE taldean aritutako jokalariekin. 2002an Euskal Liga irabazi ondoren Superligara igo zen. Dena den Urte horretan Athletic-ek bere babesean hartu zuen, eta talde bilbotarraren izenean lau liga irabazi zituen jarraian.\nGaur egun Leioako Emakumeak izenarekin talde propioa dauka eta Euskal Ligan jokatzen ari da.\n2014-15 Euskal Liga 2.a\n2015-16 2. maila 13.a\n2016-17 Euskal Liga 5.a\n2017-18 Euskal Liga 4.a\n2018-19 Euskal Liga 3.a\n2019-20 Euskal Liga 5.a\n2020-21 Euskal Liga 6.a\nOrriaren azken aldaketa: 19 ekaina 2022, 16:43.


Hasiera » Hezkuntza » Lehen Hezkuntza » Printzipio pedagogikoak\nLEHEN HEZKUNTZA .. Printzipio pedagogikoak\nLehen Hezkuntzaren oinarrizko xedea haur guztiei beren garapena eta ongizatea sendotzeko moduko hezkuntza ematea da, haurraren garapen pertsonala bultzatzea, dagokion gizarte-taldean integra dadin, bertan era autonomo eta sortzailean ihardunez.\nIkasleak taldeko nahiz bakarkako lanerako ohitura, ikastean ahalegina egitekoa eta erantzukizunez aritzekoa, eta norberarengan konfiantza, zentzu kritikoa, ekimena, jakin-nahia, interesa eta sormena ikasketa-prozesuan garatzea eta autonomoki ihardun dezan lortzea.\nNorbanakoaren sozializazio egoki bat lortzea elkarbizitza demokratiko baterako jarrera egokiz. Horretarako beharrezkoak izango dira adierazpen eta komunikazio gaitasunak lantzea, gatazkei aurrea hartu eta modu baketsuan konpontzeko trebetasunak bereganatzea, kultura desberdinak eta pertsonen arteko desberdintasunak ezagutu, ulertu eta errespetatzea gizartearen elkarbizitza arautzen duten oinarrizko balioen estima eta garapen gaitasunak.\nLehen Hezkuntzak gainera aukera eman behar die besteak beste ahozko adierazpen eta ulermenari buruzko eta idazketari eta kalkuluari buruzko trebetasunak bereganatzeko eta gizarterako trebetasunak, lanerako eta ikasteko ohitura, zentzu artistiko, sormena eta afektibitatea bereganatzeko, eta bai natur, bai gizarte eta bai kultur ingurunea, ezagutu eta aintzat hartzeko.\nDBH 4. mailako ikasleei.. ZORTE ON!


Pandemiari aurre egiteko ideia berritzaileak - Noticias de Gipuzkoa\nPandemiari aurre egiteko ideia berritzaileak\nAna Marcos eta Elena Fernández, Panduru gozogintza zirkularraren enpresaren sortzaileak. Argazkia: panduru.es\nekonomia zirkularra oinarritzat duten hiru ‘startup’ berri eman dira ezagutzera donostian\nNekazaritzako elikagaien sektorearekin lotutako hiru enpresa proiektu berri aurkeztu dira Donostian. Ekitaldia joan den maiatzaren 13an izan zen Donostian , Tabakaleran, Berrikuntza eta Teknologiaren Europako Institutuak (EIT Food) antolatutako FUN&FAN-The Afterwork izeneko jardunaldian. Euskadiko nekazal sektorean izaera ekin-tzailea sustatzea eta irtenbide berritzaileak bilatzea da aipatu ekimenaren helburua.\nHiru izan dira aurkeztutako proiektuak, ekonomia zirkularra oinarri izanik, eta irtenbide berritzaileak aplikatuz, pandemia garaian aurrera egitea lortu dutenak.\nHorietako bat da da Feltwood, nekazal hondakinetatik industriarako material ekologikoak ekoizteko teknologiak garatzen dituen enpresa txiki bat. Proiektu hau EIT Foodek berak aukeratutakoa da, eta iaz abiarazitako covid funtsen finantziazioa lortu zuen. Bere ideia "plastikoaren, zuraren eta aglomeratuen alternatiba erreala" da, sortzaileek azaldu dutenez.\nestaldura berritzailea Bestalde, Bio2coat izeneko ekimenak hondakinei eta janari-galerei aurre egitea du helburu. Naturak elikagai erresistenteetan sortzen dituen osagaiak baliatzen ditu, elikagai galkorren bizitza luzatzeko teknologia garatzeko. Horrela erabat naturala den estaldura jangarria sortu dute, elikagai freskoen kontserbazioa luzatzen duena. Enpresa hau EIT Foodek bultzatutako Seedbed enpresa-inkubagailutik sortu zen.\ngozogintza zirkularra Bestalde, gozogintzaren sektorean diharduen negozio berritzaile bat eman da ezagutzera: Panduru. Bi emakumeren gidaritzapean, gozotegi honek egunean saltzen ez den ogiari irtenbidea ematen dio bestelako produktuak sortuz. Alferrik galdutako janaria murriztea da bere helburua. Izan ere, asko da zaborretara doan ogi kopurua; Espainian, esate baterako, urtean 62 milioi kilo. Proiektu horrek emakume ekintzaileei zuzendutako Empowering Women in Agrifood (EWA) programa irabazi zuen iaz.\nEIT Food nekazaritzako elikagaien berrikuntzarako ekimen liderra da Europan. Elikadura-sistema jasangarriagoa, osasungarriagoa eta konfiantzazkoagoa izan dadin lan egiten du.\nZero Plastik etorkizunera begira.


RK Abenturak piraguismoa praktikatzeko beharrezkoa den guztia dauka. Gure lantokia, Nerbioko itsasadarrean zehar dago, baina beharrezkoa bada, Bizkaiko edozein tokiara hurbildu geinke. Gure monitoreek lagundu ahal zaituztete edo bestela taldeak aktibitatea bakarrik egin ahal du. Horretaz aparte, arkuak ere baditugu. Aktibitate hau segurtasun osoz praktikatzeko.\nRK Abenturak aukera ezberdinak eskaintzen dizkizu kirol honetaz disfrutatzeko. Nerbioiko itsasadarretik, Plentziako itsasadarretik edota nabigatzeko baldintza onak dauzkan beste batetik zurekin joan gaitezke.\nRK abenturak bai lankideekin zein lagunekin astialdiko jarduera ezberdinak antolatzeko aukera agintzen dizu. Jarduera aukera zabala koordinatzen dugu, surf, BTT, ibilaldiak eta abar. Monitore trebatuak dauzkagu ekintza ezberdinetan zu gidatzeko.\nKayak maneiatzen hobetzeko eta eskimotaje maniobra ikasteko taldeak osatzen ditugu. Monitoreek itsasoan eta igerilekuan emango dituzte ikastaroak.\nZure agurra era ezberdin eta berezian ospatu nahi baduzu, dibertimendu eta kirola plater nagusiak izanez egun zoragarria pasatzeko beharrezko hornidura ematen dizu. Zuk ezertaz ez arduratzeko geuk beharrezko azpiegitura ematen dizugu, baita non bazkaldu edo afaldu eta non jarraitu jaia gomendatzea ere.\n-Kirol jarduera kanoan/ Ariketa fisikoa eta prestakuntza teknikoa. -Nerbioi itsasadarraren zehar ibilbide desberdinak/ Bilboko alde zaharra, Deustuko kanala, Asua Erreka ezezaguna, eta abar. -Itsasadarraren ingurumenaren diagnostikoa/ Bi jardunalditan bananduta eta ingurumen-teknikoen laguntzaz. Uretan jasotako informazioa ikastetxean ere aztertzen da. -Piraguak ingelesez/ Piraguismoaren jarduera, guztiz ingelesez egiteko aukera. Begirale natibo edo anglo-parlantekin.\nRK Abenturaren eskutik zure pultsu on siurtatu ahal dozu.Zure eskuetan material ezin hobea ipiniko dogu.Tamaino desberdiñetako uztai eta jopuntuak ume eta helduentzako. Oso erreza eta dibertigarria da,eta gure monitoreen laguntzagaz, aktibitate honen xarma baieztatuko dozue.


—Joko krudelak: 2—\nCarole zango motza da, bai hori egia duzue, bainan bertzea normala du eta gainera biziki pollita, jaun andereok.\nKonkorra! Bai, konkorra ere eta itsusia zaitzue tuntur ttipi bat bizkar erdian?\nA bai okerra; baina horiaz bakarrik hurbiltzearekin ohartuko zarete, seguraz ere. Erran behar da, haurtzaro ilun bat ukan duela; gaixo haurra, beti bere xokoan abandonatua, trapu zahar batzurekin nolazpait libertitzen edo armiarma sare errautsuak miatzen, gero alimale beltxei zango guziak banaka banaka kentzeko. Haurrak krudelak izaiten dira hiru urtetan. Baina erranen didazue erreza denez hanka bakar batekin ume normal baten gisa jolastea? Ez, bistan dena!\nHorregatik ez zarete harrituko, neska, gaizto finitua bilakaturik ere; hala nola, eskaleretan kolpe tipi bat biltzen zuelarik, ausikika hasten zen berehala, begia sutan zuela... Brrr! Gero eskolan abiatzerakoan, amak muturreko gorri bat erosi zion eta ttipittoen klasera bidaltzeko orduan, haurrari ezartzen atzetik, abisatu gabe; ez baitzekien gaixo haurrak beharrezkoa zela tresna hori, zeren (aise ulertuko duzue...) horrelako hezur zaku arrunt makurra ikustean, jendeek kaska zenbait botatzeko tentazio minkorra zeukaten, eta gure Carole ausikitzetik ezin geldi!\nA, orain haren adolezent denbora aipatuko dizuet laburzki; badakigu, Carolek berak aitorturik, hamabost urterekin izan zela depuzelatua; eta badakigu ere, gauaz egin ziola gizonak, inork ikusi gabe, inon espanturik bota gabe. Batzuek, orduan, erran zuten bortxatua izan zela...\nBeraz deus kondanagarririk orainokoan. Egia erran problema ainitz halere; erraite baterako, Carolek atzo aipatzen zigun jendeen artean egoterakoan komunikazio inposibilitate asko senditzen zuela. Pentsatzen ahal duzue zer problema mota sortzen diren, ez denean aurrean dagoen pertsona fitsatzen ahal eta hori, bakarrik begi madarikatu bat eskas delako. Baina, ohituz zihoan eta mihia izigarri ona zuelako, bere anormaltasunaren bitxikeriak ontsa ulertarazten zituen halarik ere.\nEderrena, orain heldu zaigu Jaun andereok! Burasoek (preokupatuak halere, zeren hogoi urtetan ez zuen oraino senargairik) mutiko gazte bat bilatu zioten esposatzeko. Izugarrizko suerte batekin, oker gazte bat harrapatu zuten, hanka motza ere, tuntur pollit batekin bizkar erdian. Bien artean, bi zango bazituzten eta bi begi ere. Baina neskak etzuen begiaren bistan ikusten ahal, zezela zelako omen. Eta kalapita andana baten ondotik, bi egun ezkondu aintzin, gizongaia garbitu du. Hala zer izan den haren bizia orain artino, Jaun andereok. Bizi laburra orainokoan segur, baina ondo betea... gaiztakeriaz erran nezake.\nFin, zuei juradoei, gure herritar zintzook, gaur ez dizuet lepo bat eskatuko krimen triste honen ordain arazteko, baina zorion aurrean hainbeste mezprezio erakusteagatik, galdetuko dizuet Carolen bigarren zangoa!


Salatxo abesbatzak 25 urte bete ditu - Orio - Karkara.eus\nSalatxo abesbatzak 25 urte bete ditu\nIñigo Gaiton 2018-12-03 17:00\n1993.urteko azaroaren 22an sortu zen Salatxo abesbatza. Santa Zezilia eguna ospatzearekin batera egin zuten lehen bilera, eta ordutik, 25 urtetan ez diote kantatzeari utzi. Ia 400 abestiko errepertorioa da urteotan ondutako uzta, ehundaka bizipen ederrekin batera.\nAmaia Cucurullek eta Eneko Olariagak 17 eta 18 urte zituzten, hurrenez hurren, Salatxo abesbatza sortzeko lehen bilera egin zenean. Garai hartan, Xabier Lizaso zen Orioko musika eskolako zuzendaria, eta korua sortzeko iniziatiba harena izan zitekeela diote biek, oso seguru ez dauden arren. Kontua da, lehen bilera hartan jende dezente juntatu ginela, tartean gazte asko, eta ilusio handia antzeman zitekeen, zehaztu du Enekok. Orio herri kantaria dela esan izan da betidanik, eta herrian koru batek ondo funtziona zezakeela ikusi zuten.\nMarina Lertxundi zarauztarra izan zen Salatxoko lehen zuzendaria: Abesbatza sortu genuenean, jende askok ez zekien partiturak irakurtzen, belarriz ikasten zituzten abestiak. Marinak lan ikaragarria egin zuen jendeak solfeo maila minimo bat izan zezan. Oinarri oso ona eman zigun, gogoratu du Amaiak, Lertxundiren lanak gerora bere fruituak eman dituela azpimarratuz.\n"Parranda ederrak ere bai!"\nKoruaren hasierako garaiak dagoeneko urruti xamar geratu diren arren, Enekok eta Amaiak ondo gogoratzen dituzte kontzertuen ostean egiten zituzten parrandak. Gazte dezente juntatu ginen koruan lehen urtetan. Gu baino gazteago batzuk ere baziren, pentsa. Kontzertuetatik itzultzean, herriko tabernak itxi arte luzatzen genuen parranda, inoiz egunsentiak kantari argitzeraino, gogoratu du barrez Enekok. Ordu txikietan, partiturarik gabe ederki moldatzen zirela dio.\nMarina Lertxundik Salatxo txiki korua ere zuzentzen zuen urte haietan, eta hura zen beren harrobia: Orain ez dugu halakorik, penatu da Amaia. Orain Eneko eta biok gara gazteenak, eta 40 urtetik gora ditugu. Ez dugu gazteak erakartzen asmatu azken urtetan, eta zaila ikusten dugu erreleboa. Enekoren iritziz, bizitzeko erak asko aldatu dira, eta garai moderno hauetan, kirolak, adibidez, jende gehiago erakartzen du: Lehen, herrian, gazte gehienak bateratsuago ibiltzen ginen, aisialdirako eskaintza murritzagoa zelako. Gaur egun, aukera ezberdin gehiago daude, eta ohiturak aldatu egin dira.\nPartitura bat eskuetan hartu, irakurtzen hasi eta kantatzeak, harrapatu egiten zaitu. Niretzat, gozamena da korua, hutsune handia sentituko nuke lagako banu, aitortu du Amaiak. Koruko partaideen erdiak-edo, sorreratik daude bertan, eta Amaia da horietako bat. Enekoren kasuan, kantatzeari utzi behar izan zion hamar urtez: Itzulera ederra izan zen, sentsazio bereziak izan nituen lehen momentutik. Koruak asko ematen digu kantarioi. Denok eguneroko gurpil zoroan sartuta bizi gara, eta entseguetan, denbora eskaintzen diot nire buruari. Gainera, sozializatzeko aukera bikaina eskaintzen dit abesbatzak, jendearekin musika bezalako tresna gozagarri baten bidez konektatzen dudalako, dio Enekok.\nBidaiak eta kontzertuak\nSalatxok ia 400 kantuko errepertorioa ondu du ibilbidean zehar. Abesti horiek kontzertu askotan kantatu dituzte, eta emanaldi batzuk, gogoangarriak izan dira: Marina zuzendari zela, Kursaalen kontzertu ederra eman genuen. 20. urteurrena ospatzeko Orioko Elizan emandakoa ere berezia izan zen guretzat. Hala ere, kontzerturik gogoangarriena koruak aurrena kantatutakoa da niretzat. Jendetza juntatu zen elizan, hunkigarria izan zen, gogoratu du Amaiak.\nUrtez urte, Salatxoko kideek bidaia dezente egin dituzte, inguruko herrietatik hasita Katalunia, Portugal eta Norbegia ere bisitatzeraino. Herrialde horietan emandako kontzertu guztiak izan dira desberdinak: Horretan eragin handia du zuzendari bakoitzaren estiloak. 25 urte hauetan, hiru izan ditugu: Marina Lertxundi, Idoia Azurmendi eta Igor Arroyo, argitu du Enekok. Gaur egun, koruak freskotasun handia duela dio, zuzendaria berrikuntzak sartzen saiatzen delako: Igorrekin, adibidez, moldagarriak izaten ikasi dugu. Kontzertu klasiko bat eman dezakegu Errenazimenduko abestiekin, eta hortik gutxira, zerbait modernoagoa eskaini, mugituagoa. Horren adibide dira, 25. urteurrenaren harira emandako kontzertuak: La Jodedera taldearekin Orioko plaza dantzan jarri genuen sanpedroetan; Salamancan, berriz, emanaldi klasikoa eskaini genuen goraino bete zen eliza batean.\n25.urteurreneko kontzertu berezia Karelan\nHerrigintzan era askotan jardun daiteke; Salatxoko kideak kantari saiatu dira Orioko kultur eragile ezberdinekin harremanak sendotzen: Herriko taldeek laguntza eskatu digutenean, beti eman dugu baiezkoa. Edozertan parte hartzeko prest azaldu gara beti, dio Amaiak. Emateaz gain, bueltan ere asko jaso izan dutela dio.\nAzaroaren 24an, larunbatarekin, Salatxok kontzertu ederra eman zuen Karelan. Kiroldegiko harmailak herritarrez goraino bete ziren emanaldia hasterako, eta kontzertuak iraun zuen ia bi orduetan, emozio une bereziak bizi izan ziren. Abesbatzak kontzertu bizia eskaini zuen, dinamikoa; abesti klasikoak eta modernoagoak dotore uztartu zituzten, hainbat kolaboratzaileren laguntzarekin: Olatz Zugasti, Xabier Lizaso, Asier Gozategi, Harribileko dantzariak, Danbolin musika eskolako ikasleak...\nUrteotan egindako lanaren lagin ederra izan zen 25.urteurreneko kontzertua. Salatxoko kideak apaltasunez aritu dira lanean urte hauetan guztietan, eta azaroaren 24an, igurtzi gozoa jaso zuten herritarrengandik; datozen 25 urteetan berdin segi dezatela opa nahi izan zieten, txalo zaparrada bakoitzarekin.


Hedonismo etikoa – Gizapedia\nHedonismo etikoa edo hedonismo normatiboa plazer eta zorion gehiena, eta min gutxiena, lortze aldera jokatu eta bizi behar dela aldezten duen teoria etikoa da. Horren aitzindariak Epikuro eta Eudoxo antzinako greziar filosofoak izan ziren. Bi aldaera bereizten dira hedonismo etikoan: alde batetik, hedonismo berekoiaren arabera norberaren eta ez beste inoren plazer eta zorion handiena lortze aldera jokatu behar dela aldezten da; bestetik, hedonismo utilitaristan ekintza batean erasanak diren guztien plazer handiena (eta min txikiena) bilatuz jokatu behar da. Kant filosofoak hedonismo etikoa kritikatu zuen, etika material guztiak bezalaxe.


Luis Mari Zulaika, pedagogian doktorea\nMiriam Tamayo - Urola Kostako Hitza. Larunbatean hasiko da Azpeitiko Eskola Kiroleko ikasturte berria. Baina ekintza horiekin hasi baino lehen, gaur hitzaldi bat antolatu dute Luis Mari Zulaika (Zarautz,1965) pedagogian doktore eta EHUko irakaslearen eskutik. Hitzaldia Sanagustin kulturgunean izango da, 19:00etan. Txapelduna ez izatearen eskubidea izeneko hitzaldian, Zulaikak, Kirol Eskoletan gurasoek eta monitoreek izan behar duten filosofiaz edo ikuspegiaz kontzientziatzeko helburua du.\nZergatik hitzaldiaren izenburu hau: Txapelduna ez izatearen eskubidea?\nUmeei disfrutatzen utzi behar zaie, eta horregatik, oso garrantzitsua da hauek presiorik gabe jolastea. Umeek kiroletan lortzen dituzten emaitzei garrantzi handia ematen diotenez, frustratu egiten dira eta, horren ondorioz, kirola uzteko arriskuan eror daitezke.\nZure ustez, zein dira umeei erakutsi behar zaizkien balioak?\nSaiatu, ikasi, gozatu eta irabazi. Egia da irabazten ere saiatu behar dela, baina umeen kasuan, ez dugu lehenengo helburu bezala jarri behar.\nNolakoa izaten da gurasoen jarrera?\nZenbait gurasok izugarrizko presioa sartzen diote beraien seme-alabei. Ume horiek gurasoek jarritako helburua lortzen ez badute, porrot pertsonaltzat hartzen dute. Presio hori egiteak umeengan eragin dezakeen kaltea erakutsi nahi dut hitzaldi honekin. Psikologo batek hala esan zuen: «Guraso guztiek helburu bera dute, beraien seme-alabentzako onena eskaintzea».\nEta beraientzat, zer da onena?\nEz da erraza galdera honi erantzutea. Baina egia da zenbait gurasok beraien seme-alabekiko duten jarrerari buruzko gogoeta bat egin beharko luketela.\nOrduan, nolako jarrera izan behar dute umeek?\nEpe luzera egin behar dute lana, hau da, emaitzak eta errendimendua kategoria edo adin handiagoko pertsonei eskatu behar zaie.\nZein adinetik aurrera eskatu daiteke errendimenduaren gorakada hori?\nHaur bakoitzaren arabera, ezin dut adin bat esan. Baina behintzat nerabezaroaren ondoren. Ume bat kirolean trebea izateak ez du esan nahi heldua denean ere derrigorrez trebetasun hori izaten jarraituko duenik.\nNola jokatu behar da umeei presiorik ez sartzeko?\nKontuz ibili behar dugu umeei ematen dizkiogun itxaropenekin, helburu horiek ez badira lortzen, umeak bere burua hondoratuta sentituko du eta.\nEta monitoreen edo entrenatzaileen jarreraz zer diozu?\nIkuspegi hezitzaile honetatik abiatuta, umeari ez zaio presiorik sartu behar. Senior mailako kirolariei, beharbada, gehiago eskatzen zaie. Umeei akats baten aurrean errieta egiten bazaio, ez dugu ezer lortuko.\nZein dira kirolari batek kiroletan emaitza txarrak lortzeak edo beste partaideekin konparatzeak ekar ditzakeen ondorioak?\nPertsona horiek kirola utzi nahiko lukete. Badago jendea kirol asko egitetik bat-batean kirola betirako uztera pasatu dena. Beraz, hori da benetan saihestu behar duguna.\nGoi mailako kirolean mantentzea oso zaila da, ezta?\nBai, horregatik kontu handia eduki behar dugu umeei helburu bakartzat goi mailako kirolean sartzea jartzearekin. Beraz, umeei ondo pasatzeko eta asko ikasteko aukera eman behar zaie.\nJarrera postiboa mantentzea garrantzitsua da, hortaz.\nBai. Jarrera positibo horrekin, umeak kirol ekintzetan jarraitzea lortuko dugu eta, beraz, kirolean aritzen gozatu egingo du.


Ors - Wikipedia, entziklopedia askea.\n50° 05′ 59″ N, 3° 38′ 02″ E / 50.0997°N,3.6339°E / 50.0997; 3.6339Koordenatuak: 50° 05′ 59″ N, 3° 38′ 02″ E / 50.0997°N,3.6339°E / 50.0997; 3.6339\nBousies, Bazuel, Catillon-sur-Sambre, Fontaine-au-Bois, Forest-en-Cambrésis, La Groise, Landrecies eta Le Pommereuil\n643 (2017ko urtarrilaren 1a)\n320 (%49.8) 323 (%50.2)\nOrs Frantziako udalerria da, Nord departamenduan dagoena, Frantzia Garaia eskualdean. 2013an 674 biztanle zituen.\n2007an Ors udalerrian erroldatutako biztanleak 674 ziren. Familiak 257 ziren, horien artean 68 pertsona bakarrekoak ziren (28 bakarrik bizi ziren gizonak eta 40 bakarrik bizi ziren emakumeak), 60 seme-alabarik gabeko familiak ziren, 105 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 287 etxebizitza zeuden, 265 familiaren etxebizitza nagusia ziren, 3 bigarren erresidentzia ziren eta 19 hutsik zeuden. 278 etxeak ziren eta 6 apartamentuak ziren. 265 etxebizitza nagusietatik 207 bere jabearen bizilekua ziren, 51 alokairuan okupaturik zeuden eta 7 doan lagata zeuden; 1ek gela bat zuen, 11 etxek bi zituzten, 34 etxek hiru zituzten, 54 etxek lau zituzten eta 164 etxek bost zituzten. 205 etxek euren parking plaza propioa zuten azpian. 120 etxetan ibilgailu bat zegoen eta 106 etxetan bat baino gehiago zituzten.\nOrs udalerriko biztanleria-piramidea 2009an .\n2007an lan egiteko adina zuten pertsonak 448 ziren, horien artean 330 aktiboak ziren eta 118 inaktiboak ziren. 330 pertsona aktiboetatik 297 lanean zeuden (173 gizon eta 124 emakume) eta 32 langabezian zeuden (12 gizon eta 20 emakume). 118 pertsona inaktiboetatik 38 erretiraturik zeuden, 31 ikasten zeuden eta 49 "bestelako inaktibo" gisa sailkaturik zeuden.\n2009an Ors udalerrian 263 unitate fiskal zeuden, 651 pertsonek osaturik. Pertsona bakoitzeko diru-sarrera fiskalaren mediana urteko 16.572 euro zen.\n2007an zeuden 17 komertzioetatik, 3 bestelako produktu industrialen fabrikazioko enpresak ziren, 3 eraikuntza enpresak ziren, 3 ibilgailuen saltze eta konpontze enpresak ziren, 3 garraio enpresak ziren, 1 ostalaritza eta jatetxe enpresa zen eta 4 higiezinen enpresak ziren.\n2009an zeuden norbanakoentzako 7 zerbitzu publikoetatik, 1 posta bulegoa zen, 1 zurgina, 1 iturgina, 1 eraikuntza enpresa, 1 jatetxe eta 2 higiezinen agentziak.\n2009an zeuden 3 establezimendu komertzialetatik, 1 120 m2 baino gutxiagoko denda zen, 1 harategi zen eta 1 liburu denda zen.\n2000. urtean Ors udalerrian 19 nekazaritza-ustiategi zeuden, 676 hektarea erabiltzen.\nCatillon-sur-Sambre (2,9 km)\nLe Pommereuil (3,2 km)\nBazuel (3,3 km)\nLa Groise (4,4 km)\nLandrecies (4,8 km)\nFontaine-au-Bois (4,9 km)\nBousies (5,8 km)\nMazinghien (6,0 km)\nBNF: 15267022f (data)


AlbisteakIker - 2020-03-28 0\nBadator udako ordutegia: Gaur ordua aldatuko da\nKonfinamendua eta koronabirusarengatik alarma egoeran egon arren, gauza asko ez dira aldatzen: 2020ko martxoko ordu aldaketa, esaterako.\nKulturaMondraberri - 2020-04-24 0\nHaur eta nerabeen alde txalo egingo da domekan; atxikimendua emateko aukera zabalik dago\nOnherri ekimenak 'Gora Haurtzaroa!' manifestua jendarteratu du. Honezkero 400 norbanako eta 30 eragile baino gehiagok eman dute atxikimendua. Ildo honetan, domekan Arrasateko...\nAlbisteakIker - 2020-04-21 0\n2 positibo gehiago atzeman dira arrasatearren artean\nGuztira 203 herritarrek emana dute positibo. Arrasateko Ospitalean 2 lagunek jarraitzen dute ingresaturik.\nTXATXILIPURDIGontzal - 2019-12-31 0\nBadator Txikilandia 2020!\nTestua eta kartela: Txatxilipurdi. Argazkia: Marijo Simon. 2019ko abenduak 27, ostirala. Urtearekin batera badator Txikilandia 2020, urtero bezala nobedadez...\nEskelakMarijo - 2020-03-23 0\nGOIAN BEGO: FELIX ARTACHO TRICIO\nMaria Lopezen alarguna


"Hezkuntzak ezbaian" foroa - Ilusionista Sozialen Mintegia ikerketa taldea - UPV/EHU\n"Hezkuntzak ezbaian" foroa/\n"Hezkuntzak ezbaian" foroa\nHezkuntzen inguruko debate-foroa\nGure ikerketa-formakzio taldean "Hezkuntzak ezbaian" foroan hartzen dugu parte. Foro hau Sevillan eratu zen 2015ean, hainbat jende biltzen eta elkartzen hasi zenean zein hezkuntza nahi dugun eztabaidatzeko.\nAhalik eta deialdi gehienetan parte hartzen saiatzen gara, aldiro dagokion gaia jorratzeko (kalitatea, hezkuntza eta feminismoak, eskola alternatiboak, hezkuntza herrikoia...). Horrez gain, debate horiek Gasteizko Hezkuntza eta Kirol Fakultatera ekartzen ditugu, irakasle eta ikasleekin batera eztabaidatzeko.\nForo honetan, lan-ibilbide luzea duten irakasle-ikertzaileek hartzen dute parte: Sevillako Unibertsitatekoek, Kadizeko Unibertsitatekoek, Euskal Herriko Unibertsitatekoek, lanean ari diren irakasleek eta erretiroa hartutakoek, kezka horiek dituzten gurasoek, eremu alternatibo eta komunitarioetan lanean ari diren pertsonek... Patxadaz eztabaidatzeko elkargune bat da, gaiak sakontzeko eta bertatik sortzen doazen zirriborroak lantzeko.\nSevillako lan-taldeak "Masa madre" du izena eta Sevilla hiriburuan eta probintzian hainbat deialdi egiten ditu, hilabetero edo bi hilabetero.\nInteresik izanez gero, jarri gurekin harremanetan eposta honetan: ism.upvehu@gmail.com eta informazio gehiago bidaliko dizugu.\nRadiopolis irratiaren saio honetan, foro honetako lau kidek hartzen dugu parte eztabaidan: Juan Pérez Ríos, Antonio Vidal, Javier Encina eta Ainhoa Ezeiza.\nIrratsaio honetan, foro hau eta "Masa madre" taldea zertan dautzan azaltzen da:


Hondakinak tratatzeko plantari ezarritako debekua “Gobernuaren ardura” dela adierazi du mankomunitateak - Iruñerria - euskalerriairratia.eus\nHondakinak tratatzeko plantari ezarritako debekua “Gobernuaren ardura” dela adierazi du mankomunitateak\nEuskalerria Irratia 2022-01-28 13:18\nManuel Romero (Arangurengo alkatea), Maite Esporrin (PSN), David Campion (Mankomunitateko presidentea), Aritz Ayesa (EH Bildu) eta Patxi Leuza (Geroa Bai), gaurko agerraldian.\nLarriena “20 urteko atzerapena duela Iruñerriak hondakinen kudeaketan, oraindik hondakinak lurperatzen” ari delarik.\nHondakinak tratatzeko plantaren lanei epaileek ezarritako debekua “Gobernuaren ardura” dela adierazi du Mankomunitateak. Gaurko agerraldian Iruñerriko Mankomunitatearen Gobernua osatzen duten kideek deitoratu dute “"benetako arazoa tratatu gabeko hondakinak lurperatzen jarraitzea” dela eta Na+-i kritikatu diote inongo proposamenik ez ekartzea.\nIndependenteek, EH Bilduk, PSNk eta Geroa Baik osatzen duten Iruñerriko Mankomunitateko Gobernuko kideek agerraldia egin dute gaur hondakinen plantaren proiektua behin-behinean eteten duen sententzia baloratu eta Noain-Elortzibarren kokatuko den gune berriaren beharra azpimarratzeko.\nSalatu dute zenbait hedabide eta bazter politikotatik igorritako informazioek “zehaztasunetik urrun sua pizteko intentzioa” dutela.\nAurretik aipatu bezala zehaztu dute Nafarroako Gobernuak eginiko tramite batengatik utzi duela Nafarroako Justizia Auzitegiak Imarkoaingo Garraioaren Hirian egingo den Hondakinak Tratamendurako Plantaren proiektua eta beraz Mankomunitateak ez duela ardura juridiko zein ekonomikorik horretan.\nEpaileen etena dela eta 2022an hastekoak ziren obra lanak behintzat sei hilabetez atzeratuko direla ziurtatu dute gaurkoan eta azpimarratu, gai larriena “20 urteko atzerapena duela Iruñerriak hondakinen kudeaketan, oraindik ere tratatu eta sarri bereizi gabeko hondakinak lurperatzen”.\nArangurengo bailarako alkateak, Manuel Romerok, gogorarazi du gainera hainbat erakundetatik etorritako aginduek “Gongorako zabortegiaren erabilera baimentzen dutela baina ez hondakinak lurperatzea”. Gaineratu du egun baimena dagoela herritarrek sortzen duten errefuxaren %30 lurperatzeko, baina datozen urteetan hori %10era mugatuko dela eta beraz beharrezkoa dela alternatiba bilatzea.\nGaiari buruz ere gaurkoa mintzatu da Jose Mari Aierdi presidenteordea eta Mankomunitateko bozeramaileek esandakoaren bidetik esan du epaiak ez duela “zalantzan jartzen hondakinen planta hori Garraioaren Hirian instalatzearen egokitasuna, ezta instalazio hori PSISen sartzea ere".


Landa Garapenak Nafarroako Abeltzaintza Estentsiboaren Plan Estrategikoa aurkeztu dio sektoreari, ekoizpen, merkaturatze, osasun, araudi eta larre arloetan 40 neurri hartuta - LIFE NAdapta - navarra.es\nLanda Garapenak Nafarroako Abeltzaintza Estentsiboaren Plan Estrategikoa aurkeztu dio sektoreari, ekoizpen, merkaturatze, osasun, araudi eta larre arloetan 40 neurri hartuta\nLIFE-IP NAdapta-CCk, C4.6 ekintzaren bitartez, suteen aurkako borrokan lan egiten du basalandarismoaren, zelaien eta abereen kudeaketaren bitartez.\nItziar Gómez, Landa Garapeneko eta Ingurumeneko kontseilariak berriki aurkeztu zien nekazaritzako elkarte eta abeltzaintzako elkarteei Nafarroako Abeltzaintza Estentsiboko Plan Estrategikoa. Kontseilariarekin batera, Ignacio Gil, Nekazaritzako Zuzendari Nagusia, INTIAko teknikariak eta Landa Garapeneko arduradunak izan ziren honako elkarteetako ordezkariekin batera: EHNE, UAGN, UCAN, Artzai-Gazta, Idiazabal JI, Erronkari JI, Nafarroako Aratxea AGB, Nafarroako Arkumea AGB, CPAEN, Baztandarra koop, Latxa Esnea koop., Abeltzaintzako Kooperatiba, Arana Nafarroako Arraza, ASLANA Latxa, SASIKO Sasi Ardi, ASPINA-CONASPI Pirenaika, ABANA Blonda, ASBENA Betizu, ASCANA Burguete, JACANA Jaca Navarra.\nGómez kontseilariak Ukrainako gerraren ondorioz sortutako egoera “oso kezkagarria” dela aipatu zuen, baita “energia eta lehengaien merkatuetan eta elikaduran izaten ari den eragina” ere. “Egoera kezkagarria da, eta horretan lan egingo dugu, baina Nafarroan oso beharrezkoa den abeltzaintza estentsiboaren ereduaren bultzada alde batera utzi gabe”.\nAhuleziak eta indarguneak\nPlanak abeltzaintza estentsiboaren bilakaeraren irudia ematen du, haren ahuleziak eta indarguneak ebaluatzen ditu eta 40 talka-neurri eta egitura-neurri ezartzen ditu. Neurri horiek ekoizpen-, merkaturatze-, osasun-, araudi- eta larre-arloei heltzen diete, ustiategien epe ertain eta luzerako bideragarritasun ekonomikoa hobetzeko, plangintza-tresna sendoez hornitzen lagunduz eta sektorearen iraunkortasun ekonomikoa eta ingurumenekoa bermatuz.\n40 neurri horietako batzuk dagoeneko ezarrita daude departamentuaren jarduera-ildoetan, eta beste batzuk inplementazio-fasean daude; horien artean, basozaintzaren ildoa eta inplementazio fasean dauden berrikuntza- eta digitalizazio-lerroa nabarmentzen dira. Ildo estrategikoen artean, honako hauek nabarmentzen dira: lurraldearen kudeaketa, aziendaren erabilera, ekoizpena eta lan-ildoak dituzten merkatuak, hala nola larreen plan bat (horren barruan sartzen dira bai infra-artzaintzaren analisia, bai basogintza, bai suteak prebenitzeko lana edo sektoreari eman ahal zaizkion azpiegiturak); egon daitezkeen mahaiak, esnetarako behiarena adibidez; edo tokiko produktuaren balorizazioa.\nZentzu horretan, LIFE-IP NAdapta-CCk, C4.6 ekintzaren bidez, suteen aurkako borrokan lan egiten du basoko kudeaketa, larreak eta abereak erabiliz. Eta Sabaizako finkan egindako jarduketa baten bidez egiten du, lursail bat egokitu eta eraldatzeko, basoko eta artzaintzako maneiua bertako aziendarekin (Jaka Nafarroa) ebaluatzeko esperientzia gisa, suteen aurka borrokatzeko.\nAbeltzaintza Estentsiboko Plan Estrategikoa ezartzeko, handitu egin dira estentsifikaziorako, mendi-eremuetarako eta eremu behartsuetarako edo abeltzaintza ekologikorako LGP laguntzak. Lehentasuna ematen zaio abeltzaintza estentsiboari eta laguntzaren zenbatekoari ustiategietan lehen aldiz instalatzeko eta inbertitzeko deialdietan. Abeltzaintza estentsiboko sektore edo jarduera zehatzei laguntzeko laguntzak, hala nola: transhumantziari eusteko laguntzak; abeltzaintza-azokak; bertako arrazen hobekuntza genetikorako abeltzaintza-elkarteak; polinizazioa; saneamendu-kanpainetan animaliak sakrifikatu behar izan dituzten ustiategietan birjarpenak erostea; edo abeltzaintza estentsiboarekin lan egiten duten osasun-defentsako elkarteak. Hori guztia NPEren Plan Estrategikoan islatu eta ezarriko da.


Estudio-Psikologia-Zer da psikologia? Deustuko Unibertsitatea\nPsikologiaZer da psikologia?Psikologiaren espezialitateakGizarte programa eta PracticumaLanerako irtenbideak. Eta gero zer?Baldintza ekonomikoakIrakasgaiak Psikologia izeneko zientziak�giza esperientziaren arlo guztiak arakatzen ditu, garunaren funtzioetatik giza masa handien portaerara, haurtzaroko garapenetik adinekoen arretara. Izan litezkeen lan inguru guztietan, ikerketa zentroetatik osasun mentaleko zerbitzuetaraino, jokabidea ulertzea da psikoloen helburua.\nPsikologia zientzia ez ezik lanbidea ere bada eta gero eta onespen handiagoa du gure gizartean. Deustuko Unibertsitateak eskaintzen duen lizentziaturak�psikologiaren bi izaera horiek hartzen ditu aintzat.�Hala, bada, psikologiako ikasketek era guztietako arazo psikologikoekin zerikusia duten esparru guztietako�lanbideetan jarduteko prestakuntza eta gaitasun teknikoak ematen dituzte. Horrez gain, prestakuntza zientifikoak psikologiaren arlo ugarietan ikertzaile edota irakasle karrerari ekiteko behar den kualifikazioa bermatzen du.


EHUk jatorri deitura duten elikagaien jatorriari buruzko ikerketa egingo du - Deia\nEHUk jatorri deitura duten elikagaien jatorriari buruzko ikerketa egingo du\nAlvaro Valle, Gorka Arana, Alberto de Diego eta Olaia Liñero. UPV/EHU\nAlvaro Valle, Gorka Arana, Alberto de Diego eta Olaia Liñero.\nBILBO. Euskal Herriko Unibertsitateko Kimika Analitikoa Saileko IBeA ikertaldeak jatorri deitura duten elikagaien jatorriari buruzko ikerketa egingo du, euren jatorria egiaztatzeko helburuarekin. Hala, Akitania Berria-Euskadi-Nafarroa euroeskualdeko nekazaritzako produktuen benekotasuna babestu eta kalitatearen irudia sendotzea xedea dute.\nEuroeskualdean kalitate bereiztuaren aipamenen bat duten nekazaritzako 160 elikagai baino gehiago daude gaur egun, hala nola Jatorri Deitura Babestuak (JDB) edo Adierazpen Geografiko Babestuak (AGB). Produktu horiek Europar Batasuneko araudiak arautzen ditu. Araudi horrek bermatu egiten du ohiko gainerako produktuei eskatzen zaizkien kalitate betekizunak baino betekizun gehiago betetzen direla. Kalitate bereiztuko produktuak dira, jarduera ekonomikoan eta enpleguan eragin handia duten "tokiko ohiko produktuak".\nNolanahi ere, "gaur gaurkoz kalitate bereiztuko aipamenen bat duten elikagaien kontseilu arautzaileek ez dituzte erabiltzen produktu hori adierazitako lekuan ekoitzi dela bermatuko duen zientzia tresnarik", dio Alberto Diegok, UPV/EHUko Zientzia eta Teknologia Fakultateko Kimika Analitikoa Saileko IBeA ikertaldeko ikertzaile eta Isotopo proiektuko ikertzaile nagusiak.\nIsotopo proiektua UPV/EHUk koordinatzen du, eta bertan parte hartzen dute Paueko eta Aturrialdeko Unibertsitateko IPREM institutuak (UPPA), Elikagaien Teknologia eta Segurtasunerako Zentro Nazionalak (CNTA), HAZI fundazioak eta INTIA Nafarroako sozietate publikoak. Proiektuaren xedea da, zientzia aldetik, analisi eta estatistika tresnak garatzea, kalitate aipamena duten produktuen benetakotasuna egiaztatzeko. Hala ere, proiektuaren helburu orokorra harago doa; izan ere, sare bat sortu eta indartu nahi du, JDB, AGB edo beste kalitate aipamen batzuk dituzten produktuen ekoizpenarekin, manufakturarekin, egiaztapenarekin eta banaketarekin lotutako elikadura kateko hainbat eragile integratzeko, besteak beste ekoizleak eta eraldatzaileak, kontseilu arautzaileak, eta teknologia eta ikerketa zentroak. Isotopo proiektuak euroeskualdearen 43.516,5 euroko dirulaguntza jaso du.\nLodosako (Nafarroa) pikillo piperra jatorri deiturak emango dio hasiera zientzia proiektuari. Jatorri deitura horrek 13 enpresa ditu atxikita, eta horietan Lodosan eta inguruko zazpi udalerritan ekoitzitako produktuak prozesatzen dira. "Piperra lantzeak eta prozesatzeak eskulan handia eskatzen du, eta oso erakargarria da piperra kostu txikiagoak dituzten eremuetan ekoiztea; beraz, susmoa dago munduko hainbat eremutako iruzurrezko produktuak ez ote diren sartu", dio De Diegok.\n"Jatorri deiturak baimendutako udalerrietan ekoitzitako piperren oinarrizko analisi isotopikoa egiteak, barietate bereko beste piper batzuenarekin batera (munduko beste leku batzuetan landutakoak, hala nola Txinan edo Perun), aukera emango du –hala espero dugu behintzat– elikagaiak jatorriaren arabera bereizteko gai den eredu bat definitzeko, analisi estatistiko bat egin ondoren", azaldu du De Diegok. Orduan, lagin ezezagun bat izanez gero, analisia errepikatuko dugu, eta ereduak baieztatuko digu produktua benetan adierazten dena ote den".\nTeknika sendoa bada, taldeak planteatuko du teknika hori kalitate aipamena duten produktuak egiaztatzeko prozesuan sartzea tresna gisa. Horrek aukera emango du "produktuaren tokiko eta kalitatezko izaera sendotzeko", zehaztu du.


Ertzaintza GPSdun 'bortxa' telefonoak banatzen hasi da genero indarkeriako biktimen artean\nActualizado 2012/2/14 17:54:18 CET\nErtzaintzaren polizia-etxeak GPSa duten 'bortxa' izeneko telefono berriak banatzen hasi dira genero indarkeriaren biktimak diren emakumezkoen artean. Telefono berri hauek, Ertzaintzarekin harremanetan jartzeaz gain, biktimaren kokapena zein den jakiteko balio dute.\nEusko Jaurlaritzako Herrizaingo Sailak 670 mugikor jarri ditu Ertzaintzaren 25 polizia-etxeen esku, %40 Bizkaian, %32 Gipuzkoan eta %28 Araban. Gaur egun, 482 emakumezkok dute 'bortxa' telefonoa, Herrizaingo Saileko iturriek jakinarazi dutenez.\nAzken bi urteetan, Herrizaingo Saileko Genero Indarkeriaren Biktimei Laguntzeko Zuzendaritzak hainbat hobekuntzak jarri ditu biktimen telefonoetan, segurtasuna bermatzeko asmoz. Berrikuntzen artean, mugikorrek 900 840 111 telefonoarekin duten konexioa dago; Ertzaintzarekin harremanetan arin jartzeaz gain, arreta zerbitzua eskaintzen dute egunero, edozein ordutan.\nMugikorrak 12 ordu baino lehen jarriko dituzte biktimen esku. Telefonoak konexio zuzena dauka kontrol zentroarekin, komisariarekin, 112 larrialdi-zerbitzuarekin eta Genero Indarkeriaren Biktimei Laguntzeko telefonoarekin.\nHerrizaingo Sailak garatutako sistema SOS Laguntzan oinarrituta dago. TECSOS Fundazioak sortu eta banatuko ditu, Vodafone Espainia eta Espainiako Gurutze Gorriaren eskutik. TECSOS Fundazioak SOS aplikazioaren garapena eskaini dio Herrizaingo Sailari, genero indarkeriaren biktimei laguntza handiagoa emateko aplikazio berri horren bitartez.\nMikel Markezek 'Biribilean' aurkeztu du zuzenean Bilboko Euskal Museoan


Mikel Antzaren “Arroz urez” saio literarioaren uberan | Hitzen uberan\n← Ipuinak eta eleberri motzak idazteko 5 diru-laguntza emango ditu Eusko Jaurlaritzak\nDENDAOSTEKOAK – UXUE ALBERDI →\nMikel Antzaren “Arroz urez” saio literarioaren uberan\nOraindik fresko dugu Mikel Antzak Adur Larrearekin batera plazaratutako Burgosko auzia: iraultza ala hil! (Gara, 2020) komikiaren argitalpena. Orain, gertakizun historiko beretik tiraka, saio literario berria iritsi zaigu: Arroz urez (Txalaparta), kasu honetan autorearen bizitzari loturiko hariekin.\nTxalaparta argitaletxeak zabaldu duenez, “hamasei ataletan osatu du Mikel Antzak kontakizun pertsonal hau, bere bizitzaz bezainbeste herri honen azken hamarkadetako min eta pozez”.\nEuskadi Ta Askatasuna erakundearen sorrera eta amaiera kontatzen zaizkigu saio literario honetan; edo, behintzat, sorrera eta amaiera bana, autorearen bizitzari lotuak. Introspekzio ariketa baten bidez, Txabi Etxebarrietarekin hasi eta tia Luzirekin bukatzen du Mikel Antzak idatzi pertsonal hau; tartean, beste hamaika izen esanguratsu, oihartzunezko edo ezezaguni lekua egiten die gure herriaren historian. Hasieraren eta bukaeraren muturrak lotzeko hari gidaria da Burgosko Auzia, mende erdi igaro den honetan autoreak auzipetuetako zenbait elkarrizketatu baititu, eta haien testigantzak kontakizunaren atzeko oihala osatzeko moduan josi. Eta, lerroartean arroz urez idatziak, gure herrian ikusezin gorde behar izan direnak agerian geratuko dira.\nMikel Albisu Iriarte, “Mikel Antza”.\n1961 Donostia (Euskal Herria)\nMikel Albisu Iriarte —Mikel Antza ezizenaz ezaguna— idazlea eta antzerkigilea da. Susa aldizkariaren lehen zenbakian eman zuen argitara lehen ipuina, 1979an. Susa taldeko kide izateaz gainera, Argia astekariko partaide ere izan zen, antzerkiaren saileko arduradun. Lehen bilduma 82-84 (Susa, 1985) ipuin bilduma eta Beteluko balnearioko mirakulua (Susa, 1985) antzezlanak argitaratu zituen ihes egin aurretik. Atzerrian zegoela argitaratu zuen Odolaren usaina (Susa, 1987) ipuin bilduma. 2004an atxilotu zuten Frantzian, eta hamalau urtez eduki zuten kartzelan. Bertan idatziak dira Ospitalekoak (Susa, 2010) eta Atzerri (Susa, 2012) eleberriak, Bakarmortuko kronikak (Ataramiñe, 2011) kartzelako kronika liburua, Z2 (Ataramiñe, 2013) antzezlana eta Ametsak ere zain (Susa, 2015) poesia liburua. Txalapartan, Atzerri eleberria gaztelaniaz argitaratu genuen, En país extraño (2019).\nNoticias de Gipuzkoa: ‘Arroz urez’, esperientzia pertsonalaren galbahetik igarotzen den kontakizuna\nGara: “ETA erakundearen bide luzea, ‘Arroz urez’ eta esperientzia pertsonaletik idatzia”\nArgia: “Euskal gatazkaz bere kontakizuna eman du Mikel Antzak ‘Arroz Urez’ saiakera liburuan”\nBerria: “Gatazkari buruz, norberetik igarota”


balbula: Estruktura konparatibo bereziki interesgarriak kin "zein"\nostirala, uztaila 05, 2019\nEstruktura konparatibo bereziki interesgarriak kin "zein"\nBeste sarrera batean mintzatuko gara buruz atzoko komentarioa e-Txopi (ikus hemen), berdin nola beste batean ere mintzatuko gain aspaldiko komentarioa e-Gilen (ikus hemen), baina orain jarrai gaitezen lantzen ildoa e-baliabide konparatiboak kin "zein" partikula.\nIzan ere, bádira zenbait estruktura konparatibo kin "zein", zein katalogatu daitezke nola bereziki interesgarriak zatio euren moldaera, eta nondik akaso atera daitezke intuizioak buruz sorbidea e-estruktura konparatibo horiek:\n"En los comparativos de igualdad, hace oficio de 'cuan'. Mendixa ederra, zeiñ itxas-ondua, [...] la montaña es tan agradable como las playas" Etxba Eib. "Basuan, zeiñ ederra kerizia, karzelan euzkixa, [...] tan agradable como la sombra en el monte, es en la cárcel el sol" Ib. [OEH]\nFijatu gaitezen orain an bigarrena ("Basuan, zeiñ ederra kerizia, karzelan euzkixa, [...]"), non aurrenik agertzen zaigu a-perpausa kin "zein" ("Basuan, zeiñ ederra kerizia,..."), akaso erakutsiz jatorri exklamativo bat ("Basuan, zeiñ ederra kerizia!,..."), nahiz orain intonatuko da era atonoago batez; eta bigarrenik, koma baten ostean, datorkigu osagai konparatua (..., karzelan euzkixa,). Eta hor, besteak beste, izango genuke jatorri exklamativoa afin azaldu sorrera e-halako konparazioak.\nBestalde, eramanez "zein"-perpaus konparatiboa ki bukaera e-esaldia, agertuko zaigu a-eredua zein agertu an goiko lehenengo adibidea (Mendixa ederra, zeiñ itxas-ondua, [...]):\nKarzelan euzkixa ederra, zeiñ kerizia basuan.\nMendixa ederra, zeiñ itxas-ondua,...\nnondik pausutxu bat besterik ez da ki eman ondorengo konparatiboak ere:\nKarzelan euzkixa hain (da) ederra, zeiñ kerizia basuan.\nMendixa hain (da) ederra, zeiñ itxas-ondua,...\nzein aipatuko an hurrengo sarrera.\nposted by Jesus Rubio at ostirala, uztaila 05, 2019\n1659: "Uçac, anaya, oray ere gueyago dituc oronac ...


«Familia», Jon Falcón | BINKE\n«Familia», Jon Falcón\nJon Falcón Díez\nFamilia pertsona multzo bat da; oro har, pertsona horiek ahaidetasun-harremana izaten dute euren artean, odolezkoa edo ezkontzaren ondoriozkoa, eta elkarrekin bizi dira etxebizitza berean», horrela definitzen du Eustatek familia hitza.\nOhikotasunez erabiltzen dugun hitza da; baina weborriek, hiztegiek eta abarrekoek ematen duten adierek benetan islatzen dute hitz horren benetako hedapena?\nBerrogeialdi egoera honetan, familia hitza bi ikuspegi ezberdinetatik aztertzeko denbora izan dut. Lehenengoak etxekoak barnebiltzen ditu, dena den, azkenaldi honetan familia-denboraren aberastasuna bere era gozoenean dastatzeko aukera izan dut.\nHalaber, gurasoen harrotasun aurpegien edota anai-arreben konplizitate begiraden balio neurrezina bihotzean bertan sentitu dut. Baita egun hauetan zuzenean ikusezinezko aiton-amonen irribarre zimurtuena ere.\nBestetik, egunerokotasuna istorio berriez eta barrez betetzen dutenak. Jai gauetan geldigaitzak direnak. Egoera txarretan bere aholkurik zintzoena eskaintzen dizkigutenak. Beti egon direnak, daudenak eta egongo direnak. Hainbat hiztegik eta entziklopediek ahazten dituztenak.\nGure bihotzaren iparra. Gure lagunak, gure familia.


Zenbatzaile zehaztuak eta komunztadura [Sareko Euskal Gramatika]\nZenbatzaile zehaztuek aditzarekin komunztadura nola egiten duten ikusiko dugu atal honetan.\nZenbatzaileak eta euskal aditza\nZenbatzailea "bat" denean\nZenbatzailea "bat" ez denean\nEuskal aditzaren morfologiak perpaus horretan biltzen diren nor, nori eta nork kasuetako sintagmen zenbatasuna (sing/plur) islatzen du:\nFilma ikusi dut (nor sing.)\nFilmak ikusi ditut (nor plur.)\nHark ikusi du (nork sing.)\nHaiek ikusi dute (nork plur.)\nHari eman diot (nori sing.)\nHaiei eman diet (nori plur.)\nSintagma horiek zenbatzaile batek osaturik (eta ez, nahitaez, artikulu edo erakusleak) ager dakizkiguke:\nFilm bat ikusi…\nBost film ikusi…\nGizon batek ikusi…\nBost gizon ikusi…\nAndre bati eman…\nBost andreri eman….\nHolako kasuetan, nola ematen dugu aditz laguntzailea?\nZenbatzailea bat baldin bada, aditz morfologian singularra ageriko da beti:\nFilm bat ikusi dut (nor)\nGizon batek egin du (nork)\nAndre bati eman diot (nori)\nHau da, bat horren ordez artikulua balerama bezala.\nZenbatzailea ez bada bat, besteren bat baizik, eta sintagma osoa -zenbatzaileaz gain- artikuluak mugatzen baldin badu, aditz morfologian pluralaren aztarna agertuko da:\nLau film ikusi ditut. (nor)\nBost gizonek egin dute. (nork)\nBost andreri eman diet. (nori)\nGainerakoetan singularrez edo pluralez ageriko da aditza, gehienetan pluralez. Idazle batzuek singularrez bakarrik erabiltzeko joera izan dute eta zubereraz ere -neurri batean behinik behin- horrela jartzen da, baina hori ez da nahi eta nahiezko araua, adibideok erakusten digutenez. Egun pluralez egiten da maizago komunztadura hori:\nHiru film ikusi dut (nor)\nHiru film ikusi ditut\nHiru ikusi ditut\nZer irudi zaizue? baldin gizon batek ehun ardi baditu, eta hetarik bat errebela badadi, eztitu laurogei eta hemeretziak utziten, eta mendietara ioanik eztu errebelatu zena bilhatzen? (Iesus Christ Gure Iaunaren Testamentu Berria, Leiçarraga)\nBertuteak behar luke gizonetan handiago Emaztetan nik dakusat hongiz ere gehiago Mila gizon gazxtorik da emazte batendako Gizon baten mila andre bere fedean dago. (Linguae Vascomun Primitiae, Etxepare)\nG: Badira beraz hirur Jinko? I: Ez: zeren hirur presona hoiek ezpaitie ber izatia, indarra, eta Jinkotarzün bera baizik. (Belapeire)\nGau-egunetan ogeita lau ordu ditu. (Augustiñ Gurenaren aitorkizunak, "Orixe")\nJENERALA: Ni porrua! Ni porrua! Tiro bat, bi tiro, lau merezi ditu hola mintzo den gizonak. (Ihauteriak, Larzabal, P.)\nLarruneko harri ilhunetarik altxatu ziren bakarrik lau edo bost arrano handi, inguru eta inguru zeru gorenean eman zirenak, herri bat othoitzean ari ikusteko bezala. (Piarres I, Barbier)\nUrtheak hamabi ilhabete ditu; berrogoi eta hamabi aste eta egun bat; Hirurehun, hirur-hogoi eta borz egun, sei orenekin: ezen denbora hunen barrenean Iguzkiak zodiaka inguratzen du. (Debozino eskuarra, Haranburu, J.)\nGaur egun gero eta gehiago ikusten da iraun aditzarekin pluraleko komunztadura1:\nLau urte iraun zituen.\nTradizioan ez da adibide gehiegi ageri egitura honekin, baina lekuko ia gehienek singularra aukeratzen dute:\nHetarik batzu peritu dire subaz, bertzeak uraz, ordean gehienean heien oinhazeak ez dire luzeak izatu, zuriek iraun dute hogoi eta hamar hirur urthe. (Andredena Mariaren imitazionea, Mihura)\nNoe bere iru seme-errañekin, ta abereakin kutxontzian sartu zaneko, erauso zion euriari, ta berrogei egun, eta gau, bein ere atertu gabe, iraun zuan, lur guzia urez estali zuan, euri-jasa ikaragarri batek. (Cristau doctriñ berri ecarlea, Ubillos)\nBost urte iraun eban, Augustok bertatikua izango zala uste izan eban gerra onek. (Urteco domeca gustijetaraco verbaldi icasbidecuac, Astarloa, P.)\nBi minuta baino gehiago ez du iraun egun hartako lur-ikarak. (Zezenak errepublikan, Hiriart-Urruty, J.)\nBerrogoi urthe iraun zuen Saulen erregegoak. (Ichtorio Saindua. Testament Zaharra. Jesu-Christo. Eliza., Zerbitzari)\nIa zortzirehun urte iraun zuten etengabeko harremanak. (Idazlan hautatuak,Mitxelena, K.)\nGaurko literaturan tradizioan baino ugariagoak dira pluraleko komunztadura erakusten duten egiturak (nahiz gehienak, egun ere, singularrekoak diren):\nBeti besteak baino handi eta indartsuago izan beharra zen; milaka eta milaka urte iraun zituen lehia hartan hondarrean hatsantuka nindabilen, unatua. (Denboraren mugan, Jose Angel Irigaray)\nBerari bezala hari ere eraso zion akidura bat-batekoa izan zen, baina urteak iraun zituen. (Maitea, Toni Morrison / Anton Garikano)\nHilabeteak iraun zituen erasoak, eta soldadu alemaniarrek haien egoera norainokoa zen txarra, krudela eta itxaropengabea kontatzen zieten euren senideei, euren emazteei. (Gauza txikien liburua, Aristi, P.)\nLiskarrak 14 ‘round’ iraun zituen. (Skyroom, Etxeberri, R.)\nHamabost minutu iraungo ditu gaurko hasiera ekitaldiak. (Kirola saila, Berria)\nHiru urte iraungo ditu bigarren faseak. (Euskal Herria saila, Berria)\nDesfileak bost ordu inguru iraungo ditu orotara: (Piano gainean gosaltzen, Cano, H.)\nZenbait aditzen erregimena (iraun) (EHULKU)\n1 Hala ere, EHULKUren arauetan, besteak beste, singularreko komunztadura hobesten da\nEuskara Institutua, EHU, "Zenbatzaile zehaztuak eta komunztadura", Sareko Euskal Gramatika (SEG), www.ehu.eus/seg


Tailerrak | Elgetako liburutegia | 2 orrialdea\nZure liburua idatziko duzu? tailerra azaroan\nZure liburua idatziko duzu? tailerra antolatu dugu azarorako 6-12 urte bitarteko gaztetxoentzat. Tailerra printzipioz azaroak 9an, 16an eta 23an, asteazkenak, 17:00-19:00, izango da liburutegian. Alabazan taldeko Bego Alabazan-ek gidatuko du tailerra.\nParte-hartzeko beharrezkoa izango da izen ematea, epea irekita dago azaroak 4 arte. 15 parte-hartzaile onartuko dira tailerrean, beraz, izena ematen lehenegoek izango dute lehentasuna.\nKategoria Ekintzak, Sarrerak, Tailerrak 26 urria, 2016 egilea Elgeta.\nItzalezko titere tailerreko ordutegiak\nIzena eman duten 18 haurrekin bi talde sortu dira itzalezko titere tailerrerako. Lehenengo taldean 2007-2010 urte bitartean jaiotako haurrek osatuko dute eta bigarrena berriz, 2003-2006 urteetakoek.\nDatorren apirilaren 15ean dute hitzordua gaztetxoek Eñaut Gorbearekin liburutegian. 16:00etan txikitxoenen txanda izango da eta 18:00 hartuko diete erreleboa nagusitxoenek. Saio bakoitzak 90 minutu inguru iraungo du.\nKategoria Ekintzak, Sarrerak, Tailerrak 8 apirila, 2014 egilea Elgeta.\nITZALEZKO TITERE TAILERRA: izen ematea zabalik\nNoiz apirilak 15 asteartea, arratsaldean (ordua zehazteko)\nNorentzat 4-11 urteko haur nahiz gaztetxoentzat\nEmailea Eñaut Gorbea\nIZEN EMATEA apirilak 8 arte, liburutegian (plaza mugatuak)\nKategoria Ekintzak, Sarrerak, Tailerrak 20 martxoa, 2014 egilea Elgeta.\nKontu-kantu-ukitu errezetak azaleko ipuinak tailerrean\nAzaleko ipuinetako lehenengo saioan, otsailaren 26an, izena emandako 11 haurretatik 10ek hartu zuten parte.\nSaroa Bikandik haurrek eta gurasoek elkarrekin une goxoak tartekatzeko kontu-katu-ukitu errezetak azaldu zizkien. Horiek praktikan jartzeaz gain, ipuintxo batzuk ere kontatu zizkien Saroak txikitxoei.\nHurrengo bi saioak martxoak 12an eta 26an izango dira.\nKategoria Ekintzak, Ipuinak, Sarrerak, Tailerrak 28 otsaila, 2014 egilea Elgeta.\n0-3 adin tarteko haurrentzako eta arduradunentzako tailera\nSaroa Bikandiren gidaritzapean\n45 minutu inguruko 3 saio izango dira, 18:00etan liburutegian:\nIzen emateko epea otsailaren 13tik 21era bitarte izango da, liburutegian bertan. Plaza mugatuak dira!!\n*Haur bakoitza arduradun batekin etorri beharko da saioetara\n*Saioek dirauten bitartean liburutegia itxita egongo da\nKategoria Ekintzak, Ipuinak, Sarrerak, Tailerrak 12 otsaila, 2014 egilea Elgeta.\n“Irakurzaletasuna plazerretik egin behar da” Saroa Bikandi\nOstegunean, azaroaren 28an, izan genuen Saroa Bikandi liburutegian irakurzaletasunari, haur literaturari, irakur ohiturei eta ipuinak kontatzearen plazerrari buruz hizketan. Betaratzeko aukera izan genuenok oso gustora egon ginen, hainbat aholku jaso eta liburu ugari ezagutzeko aukera izateaz gain, entzuleek parte-hartzeko aukera eta gonbita ere eskaini baitzuen Saroak. Eta batik bat, bertaratu ginenoi ipuinak kontatzearen irrika hareagotzea lortu zuen.\nGoienan argitaratu duten elkarrizketan daukazue Saroaren hitzen pintzeladatxo bat zuenganatzeko aukera.\nKategoria Ekintzak, Ipuinak, Sarrerak, Tailerrak 2 abendua, 2013 egilea Elgeta.\nHITZALDIA: Ipuinak kontatzeren plazerra\nIpuinak kontatzeraen plazerra (Saroa Bikandi)\nLiburutegitik ipuinen biran elkartu eta famili giroan une goxoen epeltasunaz disfrutatzeko gonbita luzatzen dizuegu. Bide horretan, txikitxoenei ipuinak beldur gabe kontatzeko hainbat truku eta gomendio emango dizkigu Saroak guraso, hezitzaile edota interesa duen edonori.\nAzaroak 28, osteguna, 18:30 Liburutegian\nKategoria Ekintzak, Ipuinak, Sarrerak, Tailerrak 22 azaroa, 2013 egilea Elgeta.


Phelps marrazoak kosk egin dio urrezko dominari - GARA\nIgeriketa Munduko Txapelketa\nPhelps marrazoak kosk egin dio urrezko dominari\n100 metro tximeletako finalean Cavic serbiarra gainditu zuen azken metroetan eta munduko errekorra berreskuratu zuen, 50 segundoren azpitik amaituz. Cielo brasildarra nagusitu zen 50 metro libreetan.\nGARA | ERROMA\nMichel Phelpsen goitizena ez da alperrik Baltimoreko marrazoa. Milrad Cavic serbiarrarekin sesio galantak eskaini behar ditu oraindik estatubatuarrak. Atzo bederen ikuskizun itzela eskaini zuten biek ala biek. Bezperan Cavicek 100 metro tximeleta probako finalerdietan munduko errekorra 50.01 segundotan ezarri bazuen, atzo Baltimorekoak kosk egin zion kronometroari eta urreari, 49.82 segundotan egin baitzituen 100 metro horiek. Cavic bera ere 50 segundoren azpitik sartu zen helmugara, baina ez zen estatubatuarrari irabazteko gai izan.\nEta hori azken unera arte Cavic izan zela probako jaun eta jabe. Aurreneko 50 metroak 22.39 segundotan egin zituen serbiarrak eta ia gorputz erdiko abantaila ateratzen zion Phelpsi. Hirugarren postua, berriz, Muñoz espainiarrak estu lotu zuen hasieratik.\nAzken unera arte kosta egin zitzaion Phelpsi lasterketaren egoera iraultzea. Cavicek dena eman arren, luze egin zitzaizkion azken metroak, eta orduan azaldu zen marrazoa, urpetik ahoa zabalik, urrezko domina berri bati kosk egin eta bezperan galduriko munduko markarik onena berreskuratzeko. Amorruz ospatu zuen Phelpsek garaipena, bapo kosta baitzitzaion Cavic serbiarrari aurrea hartzea.\n«Hasierako metroetan larregi ez galtzea zen nire helburua», adierazi zuen lasterketaren ostean. «Sekula ez naiz hain azkar joanda hain eroso sentitu. Pixkanaka hurbiltzen ari nintzaiola sentitzen nuen jendearen zarata aditzen nuen-eta. Hala ere, Cavici zorionak eman behar dizkiot egindako lasterketagatik. Etorkizunean buruz buruko asko izango ditugu bata bestearen aurka».\nHauxe da Pehlpsek Erroman pilaturiko hirugarren urrezko domina 4x100 estilo eta 4x200 libre erreleboetako urrezko dominen ostean.\nCielo, Erromako esprinterra\nBestelakoan, atzoko finalean Carlos Cielo brasildarra izan zen protagonista. Duela pare bat egun 100 metro libreetako finala irabazi ostean, 50 metroetako esprintean ere nagusitu zen Bousquet frantsesaren aurrean, Beijingen distantzia berean lorturiko urrezko domina berretsiz horrela.\nPhelpsen errekorraz gain, beste hiru munduko marka hobetu ziren atzo. Batetik, Kirsty Coventryk emakumeen 200 metro bizkar erarako errekorra egin zuen bi minutu eta bost segundoko muga hautsiz. Emakumeen 4x100 estiloko proban, berriz, Txinak 3.52.19an utzi zuen marka berria. Azkenik, gizonezkoen 50 metro bizkar estiloko finalerdietan, Liam Tancock britainiarrak errekorra egin zuen, 24.08 izanik marka berria.\nEmakumeen beste bi final jokatu ziren atzo. Batetik, Marieke Guehrer australiarrak ezustean 50 metro tximeletako finala irabazi zuen, azken unean Therese Alshammar suediarrak -errekorraren jabeak- pot egin baitzuen. Azkenik, emakumeen 800 metro libreen finalean Danimarkako Lotte Friisek urrea eskuratu zuen, eta, bide batez, txapelketako markarik onena ezarri zuen: 8.15.92.\nSiete finales para despedir los mundiales de Roma\nNunca se sabe lo que puede traer la última jornada de los Campeonatos del Mundo de Natación, ni si el Foro Itálico de Roma llegará o no a los 40 récords, aunque ya los roce. Siete finales, con presencia casi segura de Phelps en la última de ellas, el relevo 4x100 estilos, en el que querrá pulir su flamante récord de los 100 metros mariposa.\nPor otro lado, nadadores de la talla de Ryan Lochte podrán alzarse con algún nuevo oro, y habrá que ver a su vez si el británico Liam Tancock no paga en la final de 50 metros espalda el esfuerzo para romper el récord del mundo. Por cierto, la polémica por los bañadores de última generación también acabará junto con el mundial.


XXI. mendean ikatza energia-iturri behinenetako bat izango omen denez, funtsezkoa da lehengai hori eraginkortasunez eta irizpide ekologikoen arabera baliatzea\nPetrolioa nagusi duen mundu honetan ikatza gai zaharkitu gisa ikusten dugu, lehenaldiko kontua balitz bezala. Materia hori, dena den, datozen urte hauetan energia-baliabide behinenetako bat izan daiteke: erretirora baztertu ordez, izan ere, bigarren gaztaroa bizi du oraintxe ikatzak. Adituen arabera, petrolioa eta gasa garestituko direnez, hurrengo 25 urteotan ikatzaren kontsumoa hirukoiztu egingo da mundu zabalean. Industria Elektrikoaren Elkarte Espainiarraren kalkuluen arabera, 2030 urtean ere zentral termikoak energi ekoizle nagusiak izango dira; beraz, ikatzaren garrantzia areagotuz joango da.\n/imgs/20060901/img.medioambiente.01.jpg Kalkulu hori bi daturen gainean oinarritu da. Batetik, beste 40 urtez petrolioak “merke” segituko du eta 60 urtetan gas naturala izango dugu, Espainiako Ikatzaren Institutuaren arabera. Ikatza, berriz, gutxienez beste bi mendez ekoitz liteke. Beste alde batetik, petrolio eta gas-erreserbak herrialde gutxi batzuetan dautza: zona istilutsuak dira, orokorki, mundu osoa elikatzea arriskutan jartzen dutenak. Ikatza, berriz, planeta osoan homogeneoki banatua dago eta prezio merkeago eta egonkorragoa izaten du. Horrez gain, aberastasun-iturri eta enplegua sortzen duen baliabide garrantzitsua da.\nIkatzezko teknologia garbi nagusiak\nLaurogeigarrenetatik garatu dira “ikatzezko teknologia garbi” izenekoak, bi erronkari erantzuteko jomugaz: energia merkea ekoiztea eta ingurugiroa errespetatzea. Ahalegin horretan uztartu behar da “aire-zatikapen unitateez integraturiko gasifikazioa”. Sistema honen bidez, ikatza, oxigeno eta lurrunarekin kontaktuan ezartzearen ondorioz, nagusiko karbono-monoxido eta hidrogenoz osaturik dagoen gas erregaia sortzen da: hau erretzean, gas-turbinetarako baliatu ahal izaten da.\nProzesu horri esker, ikatzaren transformazioan %80ko eraginkortasun energetikoa erdiesten da eta berari esker BO2-ren igorpenen %75 murrizten da, gainerako kutsatzaile kimiko gehien-gehienak suntsitzeaz gainera. Gasifikazio eta errekuntza-teknologien ezaugarririk egokienak uztartzen dituzten “ziklo konbinatu hibridoko” sistema batzuek, bere aldetik, %50etik gorako eraginkortasunetara iristen dira.\nIkatza baliatzen duten teknologia garbietako bat “azpi fluidoko errekuntza-zentralak” dira. Horietan, partikula inerteez -kareharriz, adibidez- osaturiko azpi baten gainetik aire-korrontea aplikatuz erretzen da ikatza: era horretan, ikatz errekuntzaren etekina hobetzea eta ingurugiroaren aurkako inpaktua apaltzea lortzen da.\nEpe luzera, CO2 atzeman eta biltzeko teknologiek (gogoan izan dezagun, negutegi efektudun gas hori atmosferara igortzea galarazten dutela) sekulako potentziala dute. Hidrogenoaren aprobetxamendu energetikoan oinarrituko litzatekeen etorkizuneko ekonomia baten funtsezko elementua bihur liteke ikatza, esate baterako.\nIkatzetik abiatuta, erregai likidoen gaineko ikerkuntzak ere (Hegoafrika, AEB eta Europako hainbat herrialdetan egiten ari dira horrelakoak) etorkizunerako aukera baliagarriak dira.\nEB eta Txinaren helburu estrategikoa\nIkatzaren balio estrategikoaz jabe-jabe da Europar Batasuna. Bruselako exekutiboak horrelako teknologiak garatzeko proiektuak finantzatzen ditu eta urte honetarako, hain zuzen, guztira 12 milioi euroko laguntzak ematea du aurreikusia.\nEuropako herrialde batzuk geroz eta serioago ari dira ikatz kontua aztertzen. Alemanian bera da elektrizitate-sortzaile behinena eta Bretainia Handia eta beste hainbat estatutan, petrolioaren igoera maiz errepikatzen denez, interesgarri deritzote ikatz gaiari. Italiak petrolioz elikatzen zituen lantegi zenbait petrolioz funtzionarazteari ekin dio. Espainian ikatzez dabiltzan zentral termikoen teknologia zaharra da, zaharkitua dago eta, horren ondorioz, gasari eta petrolioari eman behar zaio protagonismoa oraindik.\nTxina da ikatzaren aldeko apustu garbiena egin duen herrialdea. Bera da mundu zabalean ikatzik gehien ekoizten eta kontsumitzen duena (herrialdean baliatzen den energiaren %70). Bere burua energia elektrikoaz elikatuko duela bermatzeko, Txinako Gobernuak hurrengo 15 urteetan bertako ikatz erreserbetan ia 4.000 milioi euroko inbertsioa egingo duela iragarri du.\nTxinako agintariek erronka latza dute aurrean: bertako ikatz erreserba oparoak baliatzea eta, sinatzaile diren aldetik, aldi berean Kyotoko Hitzarmena betetzea (Estatu batuen ondotik, Txina da atmosferara gas kutsatzaile gehien igortzen duen bigarren herrialdea). Horregatik eta ikatza era garbiago eta merkeago batez ustiatu ahal izateko, bertako teknologiak garatzearen eta nazioarte mailako proiektuetan esku hartzearen aldeko apustua egin du Txinako Gobernuak.\nIkatz garbiagoa: aholkuak\nIkatzaren Mundu Institutuak 2004 urtean argitara eman zuen “Ikatz garbia: etorkizuna sortuz, teknologia bide” izeneko txostena. Bertan adierazten zenez, ikatz garbiko teknologiak areagotuz doaz, sektoreak dituen ingurugiro-alorreko erronkei erantzungo bazaie.\nTxostenak zioenez, egoera bakoitzari berariazko ihardespena eman zekiokeen; halaz ere, herrialde garatu batean praktikan jar daitezkeen teknologiak garapen bidean doazenetan gauzatzea ezinezkoa gerta daitekeela aitortzen zuen. Bestetik, herrialdearen garapen ekonomikoa zeinahi dela ere, teknologia jakin batzuek ikatzez funtzionatzen duten zentral elektrikoen ingurugiro-alorreko etekina hobetzen dutela azpimarratzen zuen txostenak.\nBukatzeko, neurri jakin batzuk hartzea aholkatzen zuen idazlanak. Hona hemen horietako batzuk:\nIkatzezko zentral elektrikoen eraginkortasun-mailak eta egungo aukeren onarpena hobetzea.\nTeknologia aurreratuak baliatzea eta etorkizun hurbilean aplikatuko diren teknologiak garatu eta komertzializatzea.\nEnergia-iturri berriztagarriak dituzten sinergiak ustiatzea.


"Gure indargunea mikologia gastronomia da" - Altsasu - Guaixe.eus\n"Gure indargunea mikologia gastronomia da"\nGuaixe 2021-11-23 13:31\nRafa Arteta Ballarin.\nRepsol Gidak Solete izendapena eman dio Arkangoa taberna eta jatetxeari. Rafa Arteta Ballarin tabernako burua da.\nBereziak egiten dituen zerbait duten ostalaritza establezimenduak nabarmentzeko Repsol Gidak Solete izendapena banatzen du. “Zureei gomendatuko zenizkiekeen leku horiek, sukaldaritza zintzoa, prezio merkeak eta giroa dutenak”. Gidaren udazken-neguko mila soleteen artean Altsasuko taberna eta jatetxea dago. Pintxo poteko kartari egin diote aipamena, bereziki perretxikoei erreparatuz.\n1. Udazkenak saria ekarri dizu. Ezustekoa?\nErabat. Ez genuen halakorik espero. Onda Vascaren bidez saritu gintuztela aipamen digitala jaso nuen, horrela jakin nuen sariaren berri.\n2. Zer sentitu zenuen?\nHasieran pixka bat harrituta geratu nintzen, zeren ez bainekien oso ongi zer zen Repsol Gidaren Soleteen kontu hori. Informatu hala, oso pozik. Egunero hemen pintxoekin eta guztiarekin egiten dugun lanarendako aitortza handia da.\n3. Zer esan dizute bezero eta lagunek?\nJende askok zoriondu nau. Jendeak jakin izana, irakurri izana, eta aitortzearekin oso eskertuta gaude. Bultzada da, hau guztia bezeroei esker baita.\n4. Nolaz bukatu zuten gidakoek zure tabernan?\nIdeiarik ez. Haiek etortzen dira. Aukeratu bazaituzte besteren batean etortzen dira, baina ez zara enteratzen. Eta gerora aipamen hau heltzen da.\n5. Perretxikoei aipamena egiten diete gidakoek. Duela gutxikoa behar du izan, ez?\nUdaberrikoa da perretxikoa. Ia lau hilabetetan lan egiten dugu haiekin. Martxo akaberan hemengoekin hasten gara, eta ia garagarrilean bukatzen dugu. Azken horiek altuera handiagokoak dira, mendikoak edo Pirinioetakoak dira. Soilik denboraldian lan egiten dugu haiekin, freskoekin. Egin berri zerbitzatzen ditugu, ez ditugu barran, gainontzeko pintxoen modura.\n6. Zizekin asko lan egiten duzu?\nArkangoaren indargunea da, oso gustuko dugu mikologia eta mikologia gastronomia. Motibatzen du. Denboraldiko produktua lantzen dugu ia urte guztian. Saltsa perretxiko hori edo mendiko angularekin (Cantharellus lutescens) hasten gara. Saltsa perretxiko beltza edo tronpeta beltzarekin (Craterellus cornucopioides) segitzen dugu. Ziza oso baloratua da hemen, gero eta ezagunagoa da. Segituan martxoko ezkoa edo elur ezkoa (Hygrophorus marzuolus) perretxikoekin lotzen dugu. Onddoa eta udako, eta batez ere, udazkeneko leherketa guztia, orduan ateratzen baita ziza gehien. Eta gehien gozatzen dugun garaia da. Zizak gehien lantzen ditugun garaia da.\n7. Zizak zuk jasotzen dituzu?\nBai, zati handi bat bai. Baina eskaera handia dagoenean, sakandar batzuekin harremanetan jartzen naiz, eta ekartzen dizkidate. Sakanako produktua kontsumitzen ahalegintzen gara.\n8. Aitortza egiterakoan zizengatik dela esan dute. Nola hartu duzu?\nOraindik ederragoa, atsegingarriagoa. Hori guztia lantzen gusturago segituko dugu.\n9. Zizez aparte, zein produktu gustatzen zaizu lantzea?\nEuskal gastronomiako pintxoen oinarria lantzen dugu: arrautzak eta langostino egosiak, hegaluze takoak, olagarroa garaia denean, gildak, gilden esferifikazioa, etxeko kroketak. Eta jangelan apustu xumea egiten dugu: errazioak eta plater konbinatuak. Mikologia ere puntu garrantzitsua da. Asteburutarako 25 euroko menu itxiak egiten ditugu: hiru sarrera, ia beti mikologia plateren bat duena, bigarrenerako haragi edo arrain freskoak, ardo onak eta etxean egindako postreak. Guztia hemen egiten dugu.\n10. ‘Egiten dugu’ esan duzu, pluralean.\nJakina, taldea gara. Hiru sukaldari gaude lan guztia aurrera ateratzeko. Zerbitzariek produktua saltzen laguntzen dute, eta hari buruzko informazioa ematen dute.\n11. Non ikasi duzu hau guztia?\nEgunerokoan sukaldean, amarengandik, jarritako interesagatik, eskura izan ditudan prestakuntza ikastaroak ahal ditudan guztiak egin ditut beta izan dudanean, Donostiako Alde Zaharreko jatetxe batean aritu nintzen ikasten… Guztiak lagundu dit. Funtsean, sukaldeko eta etxeko eguneroko martxa izan da. Hor hazi naiz gehien.\n12. Zer moduz moldatu zara pandemian?\nAparteko egoera bat izan da, pausoa aldatuta harrapatu gaitu. Ekonomikoki eta sozialki gogorra izan da. Neurri batean pairatzen segitzen dugu. Ekonomiatik begiratuta zaila izan da, geldi egon garen hilabeteak izan baitira. Ahal dugun guztia egin dugu: eramateko enkarguak hartu ditugu… Ahal zen bezala defendatu gara. Orain oso pozik gaude etortzen den jende askoren babesa jasotzen ari baikara. 180 graduko aldaketa izan da, onerako, jakina.\n13. Soletearekin, aurrera begira, zer?\nDisfrutatu, eta berdin-berdin lanean segi. Garatzen saiatu. Ahalik eta gehien ikasi. Eta, ahal bada, hobe egiten saiatu. Sartzen den jendea pozik atera dadila. Jabetu daitezela lantalde osoaren ahalegin handia dagoela.


Katxonderstan: Hiri kondairak Euskal Herrian (IV): Errumaniar arriskutsuak perfumez armaturik\nHiri kondairak Euskal Herrian (IV): Errumaniar arriskutsuak perfumez armaturik\n"Errumaniar batzuek txirrina jo eta esaten badizute perfume bat saldu nahi dizutela, erantzun ezetz eta ez usaindu lurrina. Usainduz gero, lokartu egingo zaituzte eta etxean lapurtzen dizute. Eman abisua ezagunei."\nHainbat bertsio dabiltza: batean, Oliten gertatu da lapurreta, eta, beste batean, Eibarren. Dena dela, datu zehatz askorik ez du pasadizoak; beraz, zaila egia edo gezurra den jakitea. Eta hiri kondairen ezaugarri nagusia horixe da, hain zuzen ere.\nNolanahi ere, errumaniar lapurren hiri kondairatik harrigarriena da zein azkar zabaldu den guasap bidez istorioa gezurra dela. Goiko mezua iritsi eta ordu batzuetara, umorez, arrazakeriaz eta sexismoz gainezka egiten duten beste mezu hauek jaso ditut:\n"Beltz batzuek txirrina jo eta esaten badizute xibak saldu nahi dituztela, ez ireki atea. Izan ere, xiba dantzan jartzeko, etxean sartzen dira, eta xiba hartzeko makurtzen zarenean, atzetik sartzen dizute oso-osorik. Oliteko bati gertatu zaio".\n"Txirrina jotzen dutenak 90-60-90 neurriko emakumezko suediarrak badira eta galtzontziloak saldu nahi badizkizute, ez jantzi. Janzten hasten bazara, bilustu egiten zaituzte, eta, gero, lotu eta sexu harremanak izatera behartu, konorterik gabe utzi arte. Gero, dena lapurtzen dizute. Niri astelehenean, asteazkenean eta ostiralean gertatu zait. Pasa mezua, mesedez".\n"Abisu garrantzitsua! Errumaniar batek txirrina jo dit. Kriston jipoia eman diot, eta hara! SEURekoa zen".\n"Ekuadorreko batzuek txirrina jotzen badizute, ez ireki atea. Ez dira Ekuadorrekoak. Haiek ez dira txirrinera iristen".\nEta posta elektronikoz Haizeak hau bidali dit: Julio Iglesias ibiliko omen da ate joka...\nOrdu batzuen buruan, Nafarroako foruzainek ere gezurtatu dute "pasadizoa". Ikus albistea Noticias de Navarran.\nNiri, azken batean, perfumearen kontuak Patrick Suskinden eleberria ekarri dit gogora. Horregatik aukeratu dut goiko argazkia.\nArtikulu hau gustuko izan baduzu, hauek ere irakur ditzakezu:\n- Hiri kondairak Euskal Herrian (II): Umeak bahitzen dabiltza (2013-10-03)\n- Hiri kondairak Euskal Herrian (III): alkoholemia kontrolak oinezkoei (2013-10-09)\nEgilea: martinkitto3@gmail.com ordua: 11:13\nEtiketak: AFOAF, errumaniarrak, Euskal leienda urbanoak, Katxonderstan, lurrina, Martin Kitto, Martin Kittoren Txokoa, Olite


Ikerketa batek elikatze-kateak aztertzen ditu ekosistema baten barruan | Consumer\nIkerketa batek elikatze-kateak aztertzen ditu ekosistema baten barruan\nNature aldizkariak ekosistemaren barruko kate trofikoen analisi estatistikoari buruzko artikulu bat argitaratu du\nJuan Camacho Bartzelonako Unibertsitate Autonomoko (UAB) eta Àlex Arenas Universitat Autònomako (URV) zientzialariek ekosistema baten barruko kate trofikoei buruzko artikulu bat argitaratu dute Nature aldizkariaren azken edizioan, eta haren egituraketa arautzen duen lege orokorrari buruzko eztabaida.\nIkerketaren arduradunen arabera, ekologiarako oso garrantzitsuak diren bi gai ireki daude: ekosistemen barruan, kate trofikoaren edo elikaduraren egiturak lege unibertsal bati jarraitzen dio? Habitatetik independentea den baliozko legerik badago? Horren guztiaren erantzuna ez da batere erraza, adituek diote, harreman trofikoek (nork jaten duen ekosistema batean) oso sare konplexuak eratzen baitituzte, eta ez kate soilak, pentsatu ohi den bezala.\nIkerlanaren egileentzat, 2003an lana argitaratu ondoren, eztabaida berriz ireki nahi da. Ikertzaile italiar talde batek (Diego Garlaschelli, Guido Caldarelli eta Luciano Pietronero, Siena eta La Sapienza de Roma unibertsitateetako fisikariak) garraio-sare trofikoetarako eredu unibertsala proposatzen zuen.\nOrain, Kataluniako adituek argudiatzen dute italiarrek planteatutako ereduak elikagai-sareen propietate ezagun bat baino ez duela erakusten: maila trofiko gutxi dituzte, 3 eta 4 artean. Ildo horretatik, ondorioztatzen dute autore italiarrek proposatutako legeak ez duela sare trofikoen egituraren arazoa konpontzen.\nEstudiorako, Camachok eta Arenasek 17 ekosistemen sare trofikoak aztertu dituzte, ikertzaile italiarrek beren lanean erabili zituzten 9 ekosistemak barne. Elikadura-sareen arkitekturarako lege orokorraren arazoa berriro zabaldu da, UABren arabera.\nkate trofikoak niveles-eu uab urv


Gasteiz, Bilbo eta Donostiako gotzaindegien eta Kristau Eskolaren agiria, Erlijio ikasgaiaren egoeraz Batxilergoan, Eusko Jaurlaritzaren dekretua bertan behera uzten duen Auzitegi Gorenaren epaiaren aurrean.\nCARITASEN BLOG BERRIAK MILURTEKO GARAPENAREN HELBURUAK JASOTZEN DITU\nCaritas konfederazioa, MGH (Milurteko Garapen Helburuak), aditzera emateko eta lantzeko estrategia bat hasi da lantzen.Lan estrategia honek burutuko dituen ekintza eta ekimenen artean, internet bidezko Blog baten argitalpena dugu. Blog honen helburua MGHen berri ematea da, ekimenak aditzera eman, gogoetak eskeini eta ekintzak proposatzea; beti ere, Helburu Nagusia aintzkotzat hartuz, hau da : Gosea eta pobrezia larria errotik kentzea.\nDONOSTIAKO GOTZAINAK KRISIAREN KONTRA AHALEGIN BEREZIA ESKATU DU\nKrisia ardatz izan du Donostiako Gotzainak Loiolako Basilikan ospatu duen Eukaristian. Krisi ekonomikoak hondamendian utziko dituen persona eta familia kopuruak datozen hilabeteotan gora egingo duela eta, On Jose Ignaciok ahalegin berezia eskatu du. Apaiz, Kuriako langile eta sinestunei zuzendu zaie gure Gotzaina. CARITAS-ek, krisiak gogorren jo dituenak laguntzeko irekiko duen diru-poltsara ordainsari bat edo ahal dutena emateko eskatu die. gehiago irakurri »\n"ETORKINEN OSASUN ARRETA BERMATZEA ESKATZEN DUGU"\nBilbo, Donostia eta Gazteizko Elizbarrutietako Osasun Pastoraltzaren arduradunek, irailetik aurrera erregularizatugabe dauden etorkinak osasun harretarik gabe uztea proposatzen duen legea bertan behera utzea eta etorkinentzat irtenbide duina ematea eskatzen dute. gehiago irakurri »\nJESUITEN ERREDUKZIOEI BURUZKO ERAKUSKETA\nEkainaren 28tik, Xabierko Santutegiak, Paraguaiko Jesuiten Erredukzioei buruzko erakusketa ikus daiteke. Madrilen egindako Munduko Gazte Topaketan arrakasta handia jaso zuen erakusketak, maketak, argazkiak eta irudi ugari eskaintzen ditu, Jesusen Lagundiak ekindako misio lanaren inguruan. gehiago irakurri »\n“LOURDESKO EGONALDIAK JARRERA ALDAKETA ERAGIN DIGU ETA KRISTORENGAN FEDEA IZATEKO GONBIDAPENA”\n"Ekaineko lehen asteburuan, Martuteneko sei presok parte hartu genuen, boluntario gisa, Lourdesko Hospitalitateak urtero antolatzen duen gaixoen erromesaldian, Elizbarrutiko Espetxe pastoraltzak gonbidatuta.Guretzat, egun hauetan bizitutako esperientzia gainditze pertsonal bat eta apaltasun ikasbide bat izan dira"... gehiago irakurri »\n24.619 LAGUNEK ESKATU DIOTE CARITASI LAGUNTZA 2011AN\n2.011 urtean Caritasen laguntza zuzena jaso duten gipuzkoarrak 24.619 izan dira; hau da, hau da, aurreko urtean baina 1.300 pertsona gehiago. Honek, Caritasen esanetan, krisiak bere horretan jarraitu ez ezik, okerrera egin duela adierazten du, bai krisiaren iraupenagatik eta baita gizarte laguntzen murrizketengatik ere. gehiago irakurri »\n"ELIZAREN KONTRAKO ZAPARRADA"\nElizak Etxeen Gaineko Zerga ordaindu beharraren inguruko hika mikaren inguruan eta azkenaldian Elizaren aurka hainbat taldek egin dituzten erasoen inguruko gogoeta egiten du Donostiako Gotzainak, jarraian irakur dezakegun idazkian. gehiago irakurri »\n"MARIA BEZALA, JAINKOARENGANAKO USTE ONEZ"\n"Maria Bezala, Jainkoarenganako uste onez" leloari jarraituz aurtengo Lourdeseko erromesaldian parte hartu duten gaixo eta Gipuzkoako Hospitalitateko kideak, etxean dira bueltan. "Urteari aurre egiteko indarberrituta, itxaropentsu eta fedetsu" itzuli dira guztiak ere. gehiago irakurri »\nSANTIAGO BIDETIK ERROMES, MENDEKOSTE EGUNA OSPATZEKO\nDonostiako Santa Teresa ikastetxeak ekimen berezia antolatu du aurten Mendekoste eguna ospatzeko. Igeldotik abiatzen den Santiago Bidearen lehen etapa egin zuten, ikastetxetik hasi eta Oriora bitartean. Gozamenerako eta otoitzerako egun bikaina igaro zuten eta beste erromesekin egon eta hitzegiteko aukera ere izan zuten, Orioko aterpean egin zuten geldialdian. gehiago irakurri »


Ospitale ondoko putzua, konponbidetik gertuago - Arrasate - Goiena.eus\nOspitale ondoko putzua, konponbidetik gertuago\nXabi Gorostidi 2017-11-02 16:33\nEusko Jaurlaritzak kudeatzen duen Visesa enpresa publikoak dauka, 2007a ezkero, han etxebizitzak egiteko ardura. Momentu honetan, 216 etxebizitza egiteko aukera berraztertzen ari da, non horietako gehienak alokairura bideratuta egongo liratekeen.\n10 urte beteko dira, laster, Arrasateko Udalak eta Eusko Jaurlaritzak Zerrajerako D partzelan etxebizitzak egiteko akordioa sinatu zutenetik. Baina babes ofizialeko etxebizitzak ez dira egin, eta partzela putzu erraldoi egoeran dago, intsektu eta higiene arazoekin.\nEtxebizitza Sailak eta Udal Gobernuak lan bilerak egin dituzte azkenaldian, eta akordioa lortzekotan daude esparru hartan babes ofizialeko 216 etxebizitza egin ahal izateko. Etxebizitza Sailak azaldu duenez, egun indarrean dagoen Etxebizitza Legeak behartuta, egingo diren 216 etxebizitza horien gehienak alokairura bideratuko dira.\n"Visesa, une honetan, sustapena bideragarria ote den aztertzen ari da. Hiru egoitza-blokeetako lehena sustatzeko aukera planteatzen ari da, sustapen bikoitza ezarrita: batetik, babes ofizialeko etxebizitza salmentan; bestetik, babes ofizialeko etxebizitza alokairuan".\nIrailean, Arrasateko EH Bilduk partzela horren egoerari buruzko azalpenak eskatu zizkion Etxebizitza sailburuari eta haren erantzun ofizialaren bitartez jakin dute egoera desblokeatzeko gertu dagoela.\n"Jaurlaritzak dio oraingo legealdian desblokeatu dutela putzuaren partzelako gaia. Udaleko oposizioan ez dakigu ezer ofizialki horri buruz, eta susmoa dugu agintean den kolore politikoaren arabera jokatzen duela Jaurlaritzak. Hori onartezina da EH Bildurentzat".\nUdaleko Hirigintza Sailak adierazi du lan-bilerak egin dituztela azkenaldian Jaurlaritzako Etxebizitza Sailarekin. "Bilera emankorrak izan dira, baina oraindik ez dugu akordio ofizialik lortu".\nHamar urteko blokeo egoera\n2007ko abenduaren 21ean konpromiso akordioa sinatu zuten Jaurlaritzako Etxebizitza Sailak eta Arrasateko Udalak Zerrajera 2 eremuan babes ofizialeko etxebizitzak egiteko.\n5.274.594,63 euroren truke adostu zuten udal jabegokoak ziren D eta F partzelak Jaurlaritzari ematea; F partzelan alokairurako 108 etxebizitza egiteko eta D partzelan, egun putzua dagoen partzelan, saltzeko 216 etxebizitza egiteko, azalera-eskubidean. Baina D partzela ez aurrera ez atzera egon da urte hauetan zehar, bi arrazoi nagusirengatik: etxebizitzetan egin beharreko lurpeko aparkaleku kopuruagatik eta azken bi udal gobernuek etxebizitza horiek alokairura bideratzeko egindako eskariengatik.\n"Aurreko bi legegintzaldietan zehar Udalak ez dio Etxebizitza Sailari sustapen hori hitzartutako baldintzetan egiteko aukerarik eman. Bestela, honezkero eginda legoke", azaldu du Jaurlaritzako Etxebizitza Sailak.\nArrasateko EH Bilduk erantzun du esanez alokairuan egiteko eskatu izan arren, Jaurlaritzak eskubidea izan duela etxebizitza horiek hitzartutako baldintzetan eraikitzeko.\n"Eusko Jaurlaritzak gainetik kentzen du erantzukizuna gaiari buruz eta ANVren eta Bilduren legealdietako udalbatzei errua egozterakoan. 2007ko abendua ezkero hitzarmen bat dago indarrean Eusko Jaurlaritzaren eta Udalaren artean partzela horri buruz. Lurzoru eskubidean, etxebizitzak erregimen ezberdinean egin daitezke, salmentarako edo alokairurako, baina Jaurlaritzak ez du eskubide hori gauzatu".\nAlokairu eskaria handiagoa da\nJaurlaritzaren erantzun ofizialean, Arrasaten etxebizitza lortzeko Etxebiden jasotako eskariak zehazten dira. 587 lagun dira guztira, 439 Arrasaten erroldatutakoak eta 148 Arrasatetik kanpokoak. Horietatik 488k alokairu erregimenean egin dute eskaera; eskatzaileen %83,13k, alegia. (Datu guztiak Etxebizitza Sailaren PDFan aurki daitezke).\nJaularitzaren erantzuna EH Bilduren galderei\nEH Bilduren erantzuna Jaurlaritzari


Gertuago.eus: herriko merkataritza eta zerbitzuak bultzatzeko bonuen sistema, herritarrentzako %20ko deskontuarekin\nOsasun krisiak ixtera behartu zituen herriko hainbat komertzio eta establezimendu, eta lehendik bizi zuten egoera larriagotu zuen. Osasun krisiak argi erakutsi du, batetik, erosketa seguruak egiteko giltza gertuko merkataritza dela, eta, bestetik, merkataritza eta zerbitzuak ixteak herria bizitzarik gabe uzten duela. Horrela jaio da Gertuago, Usurbilgo merkataritza eta zerbitzuak bultzatzeko plataforma: gertukoa eta segurua, Usurbil bizigarri bat bermatzeko tresna. Bihartik aurrera erosi ahal izango dira bonuak gertuago.eus webgunean.\nPepa Bojok tailer bat emango du ekainaren 19an eta 20an osasun krisiak eragindako emozioen inguruan\nHamalau lagunentzako tailerra antolatu du Usurbilgo Udaleko Parekidetasun sailak.\nEuskara ikasteko eta aisialdiko begirale edo zuzendari ikastaroak egin dituztenentzako dirulaguntzak onartu dituzte\nEkain amaieran irekiko da laguntzak eskatzeko epea.\nKalezarreko zaintzadun etxebizitzen auzunea eraikitzeko %50eko hobariak izango ditu Matiak\nMatia Fundazioak udalbatzari eskatutako hobariak onartu dituzte maiatzeko osoko bilkuran.\nForu Funtsaren murrizketek sortu dute eztabaida maiatzeko osoko bilkuran\nUdal Finantzaketarako Foru Funtsaren inguruko bi mozio aurkeztu dituzte osoko bilkuran: EH Bildurena, batetik, eta EAJ eta PSE-EEk elkarrekin adostutakoa, bestetik. EH Bildurenak egin zuen aurrera.\nUdal-eraikinen irekiera: mailakatua eta zita bidez\nHainbat udal-zerbitzu ematen hasiko dira ekainean: baldintza berrietara moldatuta egingo dute, zerbitzu bakoitzaren ezaugarriak kontuan hartuta eta segurtasun neurriak bermatuta.\nUdalbatzako hiru alderdiek adierazpen instituzionala adostu dute Covid19ak eragindako osasun krisia dela eta\nGaitza gizarte osoan “modu globalean” izaten ari den eragina dela eta, bat eginda aurre egiteko beharra nabarmendu dute: “Inoiz baino gehiago, bat eginda egon behar dugu une honetan, pandemiaren hedapena galarazteko”.\nAsteburuetan ere irekita izango da Garbigunea aurrerantzean\nOrain arte, martxan jarria zen arren, asteburuetan itxita egon da. Ohi baino hamabost minutu beranduago ireki eta ohi baino hamabost minutu lehenago itxiko dute, garbiketa eta mantentze lanak egiteko.\nBigarren fasea: irizpideak\nAraba, Bizkaia eta Gipuzkoa konfinamendua arintzearen bigarren fasera pasatu dira. Albistean, EAEko Buletin Ofizialean argitaratutako irizpideak.


Eraikin bakartua da, errepidearen gain-gainean egina. Oinplano angeluzuzena du eta isuri biko estalkia; teilatu gailurra, berriz, alde nagusiari buruz perpendikularra da. Hormak manposteriakoak dira, eta igeltsuztatuak era kareztatuak daude. Eskantzuetan eta hutsarteen markoetan harlandua ageri da. Beheko solairua, lehen solairua eta ganbara ditu.\nAlde nagusiak nahiko osaera ordenatua du, eta gauzarik deigarriena arkuteria da: zirkuluerdiko hiru arku zabalek osatzen dute, dobelaz hornituak hirurak, eta erliebean eginiko inposta lerroa dute. Arku horiek ezkaratzera daramate, eta, nahiko berrituta dagoen arren, oraindik ere ikusten da sarbide dinteldun bat, harlanduz inguratua. Gainerako hutsarteak, hormaren eskuineko muturrean dagoen bat izan ezik, geroztik eginak dira.\nEskuineko aldean hiru hutsarte ardatz ditu, simetrikoki jarriak eta solairuka banatuak: beheko solairuan saieterak dira, lehen solairuan bi leiho, balkoi irten baten bi alboetara jarriak, eta goikoan, lau leihatila estu. Hutsarte horiek guztiek harlanduzko markoa dute.\nBaserria oso ongi zaindu dute, eta egiaz duen baino balio handiagoa duela dirudi. Hartarainoko arreta egin diete bistan dituen bi alde edo fatxadei; harlanduaren eta karez zuritutako zatien arteko kontraste nabarmenak ikusgarri egiten du Lapatza baserria.


Oliver Tambo - Wikipedia, entziklopedia askea.\nWinnie Madikizela-Mandela Local Municipality (en) , 1917ko urriaren 27a\nJohannesburg, 1993ko apirilaren 24a (75 urte)\nOrder of Friendship (1987ko uztailaren 27a)\nOliver Reginald Tambo (Bizana, Lurmutur Ekialdea, 1917ko urriaren 27a - Johannesburgo, 1993ko apirilaren 24a) hegoafrikar politikaria izan zen. Erbestean zela, Afrikako Kongresu Nazionala legez kanpoko alderdia zuzendu zuen (1960-1990). Beka bat lortu zuen Fort Hareko Unibertsitatean ikasteko, eta han zientziak ikasi zituen (1941). Unibertsitate horretan jarraitu zuen irakasle titulua lortzeko asmoz, baina 1942an bota egin zuten greba batean buru aritzeagatik. Nelson Mandelarekin batera Afrikar Kongresu Nazionaleko Liga gaztea sortu zuen 1944an. Zenbait urtetan San Pedroko bigarren mailako eskolan irakasle izan zen (Johannesburgo), eta 1948an legegizon bulego batean sartu zen. Handik lau urtera, Mandelak eta berak sortu zuten beltzentzako lehenengo bulego juridikoa. 1956an atxilotu egin zuten traizioaren salaketapean. 1958an Albert John Luthuliren lehendakariorde izan zen. 1960an gobernuak legez kanpo utzi zuen Afrikar Kongresu eta Tambo Zambiara joan zen; erbestean zela izendatu zuten alderdiko presidente. 1991n, osasun arazoak zirela-eta, utzi egin behar izan zuen lehendakaritza, eta Mandelak hartu zuen haren lekua. Tamboren hitzaldiak eta idatziak Oliver Tambok hitz egiten du: botererako prestakuntza lanean bildu ziren (1988).\nWikimedia Commonsen badira fitxategi gehiago, gai hau dutenak: Oliver Tambo\nOrriaren azken aldaketa: 17 ekaina 2022, 17:17.


ALBISTEAK Bizkaiko Eraikuntza Institutuko ikasle zein irakasleak Petronorren izan dira\nBizkaiko Eraikuntza Institutuko ikasle zein irakasleak Petronorren.\nAngel Gil Zerbitzu Orokorretako arduraduna haiekin izan da bisitan zehar. Bisitaldia Lucero Lurmuturreko itsas terminalean hasi da. Bertan, Bilboko Portuaren historiari buruz hitz egin die, findegiaren garapenari lotuta, baita petrolioa deskargatzeari buruz, portuko trafikoari buruz eta Domoan kokea biltegiratzeari buruz ere, besteak beste.\nOndoren, Muñatones Jauregiko atrioan bildu dira bisitariak, Angelek fintze prozesuaren eta, oro har, findegiaren inguruan orokorrean emandako azalpenak entzuteko. Solasaldi labur honen ondoren, Petronorren instalazioetatik ibilbidea egin dute, bereziki 1\_2 Kontrol Gela bisitatuz.


Zer esan nahi du globalizazioak herritarrarentzat eta zeintzuk ditu aktore nagusi?\nGaur egungo dinamikan, gero eta herrialde gehiagok gero eta produktu, zerbitzu eta jarduera gehiago trukatzen du komertzialki. Mugak ireki egin zaizkie atzerriko produktuei, produktu horiek integratu egin dira merkatu lokalean eta horren ondorioz, truke librea areagotzen duen mugimendua bihurtu da globalizazioa. Baina hori teorian baino ez da gertatzen, zeren errealitatean, indarrik handiena merkatu finantzarioek baitute eta horixe da globalizazioaren benetako motorra. Finantzen arloko globalizazioa da globalizazio ekonomikoa baino gehiago eta finantza merkatuak daude erdian eta, beraz, agente finantzarioak: multinazional handiak, Burtsa, Mundu Bankua, 7 indartsuenen Taldea, Merkataritzaren Mundu mailako Erakundea …\nGlobalizazioak uzten du zirrikiturik planetako herrialde pobreenak ekonomikoki eta sozialki gara daitezen?\nTeorian bai, baina globalizazioak merkatuaren logikaren arabera funtzionatzen du. Moral aldetik, hori ez da ez txarra ez ona, baina merkatuak solaskide kaudimendunekin bakarrik funtzionatzen du eta kaudimenik ez dutenak ez dira integratzen. Merkatuari egoera hori ez zaio axola. Horixe da arazoa. Azkenean, daukatenen eta ez daukaten artean bereiztu da gizartea eta horrela, garatzen diren herrialdeei begira dago merkatua eta garatzen ez direnak ahaztu egiten ditu. Horren ondorioz, merkatuaren etsai handia Estatua dela dioen ideia atzera geratzen da eta Estatuak gero eta aukera gutxiago du ahalmen ekonomikorik ez duten pertsonei arreta eskaintzeko. Merkatuak ahalegin berezia egiten du Estatua gero eta txikiagoa izan dadin, aurrekontu txikiagoa izan dezan eta funtzionario gutxiago izan ditzan. Horrela, gero eta lan gutxiago egin ahal izango du ospitaleak, eskolak eta ezer ez dutenentzako azpiegiturak sortzen; beste hitz batzuekin esanda, definizioz errentagarri izan ezin diren sistemak dira horiek, merkatuan ez daudenen beharrak asetzera zuzentzen direlako. Herrialde pobreetan bitartekoak dituzten pertsonekin funtzionatzen du merkatuak, gutxiengoarekin beraz, eta horrek esan nahi du gero eta pobre gehiago dagoela. Horregatik, aurrerapena benetan non dagoen galde diezaiokegu geure buruari.\nKanpo zorra zenbateraino da harlauza astun bat garapen bidean diren herrialdeentzat eta nola konpon liteke zor hori barkatzea?\nKanpo zorraren arazoa ondorengoa da: Zuk etxebizitza bat erosteko 10 milioiko mailegua eskatzen duzu, %5eko interesarekin, baina handik hiru hilabetera interesa %8ra igo dizula esaten dizu banketxeak eta zuk ez duzu kexatzeko aukerarik. 6 hilabetera, %20ra igotzen dira interesak eta, beraz, eskatu zenuen mailegua ordain zenezakeen, baina hau dagoeneko ezin duzu ordaindu. Horrela, bizi guztian ere ordaindu ezinik geratzen zara. Horixe gertatu da kanpo zorrarekin ere. Mailegu-tasa aldakorrekin egin da eta indizeak etengabe hazi dira; eta, beraz, harlauza baino gehiago, panteoia dute gainean herrialde pobreek. Kanpo zorra barkatzea oso onuragarri litzateke herrialde horientzat. Orain beharturik daude esportatzera, kanpo zorraren interesak ordaintzeko dibisak lortu ahal izateko. Era horretan erabat kanpoko merkataritzara begira dago herrialde hori eta ezinezko du barne merkatuaz arduratzea. Zorra ordaindu beharra duenez eta presazkoena horixe denez, aurrekontu orokorren %80 edo %100ekoa baino zor handiagoa duten herrialde horietan Estatuak ezin du herriarentzat lan egin. Azken batean, gizateriaren erdia zorpean dauden herrialdeetan bizi da eta, beraz, 3.000 milioi pertsona ez dira pobrezia egoera horretatik aterako kanpo zorra kitatzen ez duen bitartean.\nBelaunaldi bakoitzak utopia baten alde borroka egin behar izaten du. Globalizazioaren aurkako gaur egungo protesta ekintzak parekatu ote daitezke 68ko Maiatza, hippiak, arrazakeriaren aurkako aldarrikapenak, Vietnameko gerraren aurkako kritika edo Pragako Udaberriarekin?\nKritika-ekintzak dira, baina beste oinarri batzuen gainean eginak. 68ko Maiatzekoa gainprodukzioaren aurkako kritika izan zen, lan gehiegiaren aurkakoa eta gizabanakoa eta gizartea berreskuratu nahi zituen botere politikoaren aurrean. Orain, botere ekonomikoaren aurka egin behar dute mugimenduek. Globalizazioaren aurka dagoenak onartzen ditu merkatu globalaren ezaugarriak, baina gizartearen zati handi bat baztertzen ari garela gogorarazten du: herrialde aberatsetan pobreak oso estatutu baztertzaileekin integratzen direlako, eta Hegoaldeko herrialdeetan, merkatuak ahaztu egiten baititu interesatzen ez zaizkionak, adibidez gutxiengo etnikoak, analfabetoak, nekazariak, indigenak…. Eta aldarrikapen horiek izaera ekologikoa dutenekin batera egiten dira, izan ere, gaur egungo sistemak duen garapen mailarekin, planeta suntsitu egiten da kontsumoari begira larregi ustiatuz eta aldi berean, kontsumitzaileak kutsatu edo pozoitu egiten ditu azkenean. Bi kritika horiek berriak dira eta duela denbora gutxi arte kritika intelektual hutsa izan dira. Baina orain protesta egiten da eta politikaren erantzukizuna dutenen aurrean antolatzen diren taldeen oinarriaren gainean egiten dira kritikak; baina erantzuleak ez dira gobernuak. Globalizazioaren aurka daudenak ez doaz Estatuen aurka, globalizazioaren ardura duten nazioarteko erakundeen aurka baizik: Munduko Bankua, Merkataritzaren Mundu mailako Erakundea…\nEkintza horiek, eta Bidezko Merkataritza, kooperazio kanpainak edo garapenerako GKEen lana, eraginkorrak dira herrialde pobreetan garapena bultzatzeko?\nErakunde asko ekintza zuzentzaileak egiten ari da eta ukaezina den justizia sentimendu batetik abiatzen dira. Batzuen politika beste batzuena baino egoistagoa da, baina Hirugarren Munduan lan erreala eta positiboa egiten dute eta baita herrialde garatuetan ere, desberdintasun handiak baitaude oraindik lehen munduan ere.\nEkintza kolektiboez hitz egin dugu; baina nola definituko zenuke herrialde garatu bateko herritarra konpromiso, askatasun edo kontsumismoa bezalako parametroetan edo norbere iritziei eusteari dagokionez?\nProtesta taldeak herrialde garatuetan jaiotzen dira. 1999ko abenduan Seattle-eko bilera egin zenetik, gero eta pertsona gehiagok sentitzen du bere kontzientzian gauzak aldatzeko beharra. Eta itxura guztien arabera, hazi egingo da talde hori. Gure gizartean kontzientzia handia hartu da, uste dugun baino gehiago.\nHedabideak dira zure tesi eta ikerketen ardatz nagusienetako bat. Zenbaterainoko botere erreala dute hedabideek gure gizartean?\nHedabideek gero eta garrantzi handiagoa dute. Lehenik industria gisa, mass media baita gaur egungo industria astuna. Hein handi batean, komunikaziorako teknologien mutazioak, gizartearen informatizazioak eta informazioaren autopistak sortu dituen iraultza teknologikoak eragin dute globalizazioa. Bistan denez, komunikazioarekin lotutako jarduerek sekulako eraldakuntza izan dute. Gaur egun iada ez dago sektore espezializaturik; komunikazio idatziarekin, irudiarekin eat hitzezkoarekin zerikusirik duen guztia enpresa handietan kontzentratu da eta enpresa horiek industria tradizionalarekin lotura handiagoa duten jarduerak batzen dizkiote irudiari, testuari eta soinuari, adibidez telefonia, elektrizitatea edo informatika eta, beraz, dena integratu egiten da azkenean. Horrek munstro enpresarialak sortzea eragiten du, botere ekonomiko eta mediatikoaren arteko itunetatik sortutako munstroak, hedabideen boterea botere-eskaleren barruan sartu baitute. Globalizazioaren markoan, botere ekonomikoa da lehen boterea, finantzarioa bereziki, baina mediatiko edo hedabideena da bigarrena.\nInternet ere ohiko gaia da zure saiakeretan. Zer eragin du Sareak iritzi publikoa sortzeko?\nInternetek oso leku garrantzitsua du informazio, kultura eta ezagutzaren elkartrukean. Abantaila ukaezinak eskaintzen ditu, adibidez teknologia berriak edozeinen eskura izatea, oso erraz erabiltzea eta Sarea erabiltzea nahiko merkea baita. Gainera, munduko edozein bazterretako informazio-hobietara iristeko aukera ematen digu eta iturriak izugarriak dira. Baina hori herrialde garatuei bakarrik aplika dakieke. Ponderaziorako bi gogoeta egitea komeni da. Lehena: Internetek oso azkar informazio asko jasotzeko aukera ematen du, baina Internet erabiltzeko behar den ekipamendua moteltzen ari da, bereziki Hegoaldeko herrialdeetan. UNESCOren arabera, Interneten erabiltzaileak ez dira planetan bizi diren gizakien %5 baino gehiago. Horrek ez du zerikusirik Internetekin berarekin, baina Interneten onurez baliatu ahal izateko irakurtzen eta idazten jakin behar da lehenik eta munduan 1.000 milioi pertsona analfabetoak dira oraindik. Garatzeko, Internetek elektrizitatea behar du eta gizadiaren heren batek ez du argindarrik; eta telefonoa, eta gizadiaren erdiak ez du telefono-linearik. Azken batean, aurreko iraultza gozatu zutenei bakarrik egingo die mesede Internetek, aurreko iraultzak azpiegiturak ekarri baitzizkien. Herrialde gehienak ez daude prestaturik onura horiek aprobetxatzeko. Eta esan egin behar da, azpiegitura horiek eraiki egin behar baitira, eta ikusi egin beharko da nor dagoen prest instalazioa ordaindu ezin duen herrialde batean elektrizitatea jartzeko.\nEta Lehen Munduko herrialdeei dagokienez?\nBigarren gogoetari loturik daude. Kontrakulturaren, liberazioaren sinbolo gisa aurkezten da Internet eta neurri batean lortu du. Baina gaur egun beste bide batean sartzen hasi da eta globalizazioari, liberalizazioari eta errentagarritasunari loturiko ideia nagusiak bereganatu beharraren eraginez, bere hasierako ezaugarriak desitxuratzen ari dira. Internetek doakotasunaren kultura aldarrikatzen du, baina nola ordaintzen da doakotasun hori? Bada, doakoa den zerbait kontsultatzeko publizitatea kontsumituz eta hortxe dago askatasunarekiko lehen kontraesana. Interneten bigarren eraldakuntza agertzen da hemen, merkataritzako zentro handi bihurtu baita. Internetek, doakoa izanik, era guztietako gauzak saldu nahi ditu: bidaiak, zerbitzuak, kultura produktuak, arropa… Eta nik ez dakit oso libreak garen merkataritza zentro batera sartzen garenean. Hirugarren gogoeta da zainketarako bitarteko gisa izan duen eraldakuntza; zaindu zentzu komertzialean, ez derrigorrez politikoki. Web gune bat kontsultatu edo zerbait erosten dudan bakoitzean aztarnak uzten ditut eta norbaitek horiek berreskuratzen baditu, niri buruzko marketing errobota egin ahal izango du eta era guztietako eskaintza komertzialak egingo dizkit bihar, zehaztasun handiz gainera, oso ongi jakingo baitu nor naizen. Orduan, mundua ikusteko erabiltzen dudan pantaila handi horrek ni ikus nazaten ere balio du. Ez du esan nahi hori denik garrantzitsuena, baina horri buruz ere gogoeta egin dezagun komeni da.\nAnaia Handiaren aukera horren aurrean, zer zeregin dute kontsumitzaileek eta kontsumo elkarteek, Euroa bereganatzeko erronkaren aurrean?\nOso zeregin garrantzitsua dute, behi eroen edo dioxinadun oilaskoen krisien aurrean argi geratu denez. Kontsumitzaileak salatu egin dezake nekazaritzaren industrializazio handiegia eta horrek sortu dituen ondorio suntsitzaileak. Garrantzitsua da kontsumitzaileak antolaturik egotea; hainbat adibidek erakusten digu nola kontsumitzaileek elkarturik zorrotz erantzun duten merkatuaren hainbat gehiegikeriaren aurrean. Esanguratsuena da kontsumitzaileek gizarteko protagonista gisa parte hartu nahi dutela, zirkuitu komertzialeko aktore garrantzitsu gisa. Zuzentzeko eta moralizatzeko, kontsumoaren munduan etikaren espiritua sortzeko duten gaitasun handiaz ohartzen hasi behar dute kontsumitzaileek.


San José Pastoral: No tienen necesidad de médico los sanos; misericordia quiero y no sacrificios\nJesu Kristoren Ebanjelioa San Mateoren liburutik Mt 9,9-13\nJesusek, handik atera eta bidez zihoala, Mateo zeritzan gizon bat ikusi zuen zergak\nbiltzeko mahaian eseria, eta esan zion:\nMateok zutitu eta jarraitu egin zion.\nGeroago, Mateoren etxean zegoen Jesus mahaian; bazen beste zergalari eta bekatari asko ere Jesusekin eta honen ikasleekin batera mahaian. Fariseuek, hori ikustean, esan zieten ikasleei:\n–Nolatan jaten du zuen maisuak zergalari eta bekatariekin?\nJesusek entzun eta esan zien:\n–Ez dute osasundunek behar sendagilea, gaixoek baizik. Hobe zenukete Jainkoak esandako honetaz jabetuko bazinete: Nahiago dut errukia sakrifizioak baino. Ez naiz zintzoei dei egitera etorri, bekatariei baizik\nPublicadas por Unknown a la/s 9/21/2011 06:54:00 a.m.